Disahkan oleh Natsume bahawa Harvest Moon: Mad Dash akan hadir di Platform PlayStation 4 dan Nintendo Switch!

Makin dekat dengan acara E3 2019 , makin banyak pemaju dan penerbit membocorkan maklumat mengenai permainan yang akan hadir untuk pengeluaran baru atau pun siri baru. Hari ini, Natsume pula mengambil langkah untuk menonjolkan kehadiran permainannya untuk E3. Natsume mengesahkan bahawa ada dua tajuk baru dalam proses iaitu Reel Fishing: Road Trip Adventure, Harvest Moon: Mad Dash yang akan hadir untuk PlayStation 4 dan Nintendo Switch.

Syarikat itu akan berkongsi lebih banyak maklumat mengenai permainan itu, termasuk penampilan pertama di E3 2019 pada 11 Jun.

“Kami teruja untuk mengumumkan permainan Harvest Moon terbaru dan mendedahkan pandangan pertama yang ada di permainan ini serta ciri-cirinya di E3 2019,”
“Peminat mungkin terkejut dengan apa yang kita ada di Harvest Moon tahun ini. Ini berbeza dengan pengalaman Harvest Moon yang membiarkan pemain menikmati ciri klasik siri ini dengan cara yang baru dan menarik! ”
-CEO Natsume, Hiro Maekawa

Buat masa ini, tidak banyak yang diketahui mengenai tajuk Reel Fishing: Road Trip Adventure dan Harvest Moon: Mad Dash. Untuk Memancing Reel Fishing, Natsume mendedahkan bahawa permainan itu adalah mengikuti tiga sahabat di perjalanan pada musim panas untuk mencari ikan yang sukar didapati yang disebut oleh seorang lelaki tua yang misterius.

Itu saja yang dapat kami kongsikan, apapun kami akan kemaskini jika ada berita terbaru dari Natsume.
Jangan lupa untuk ikuti kami di TikTok!
  @gamersantaimy
Tags: Harvest Moon: Mad DashnatsumeReel Fishing: Road Trip Adventure


Sertai vivo Xplore Challenge di bulan Kemerdekaan ini dan berpeluang memenangi vivo X50!

Didedikasikan untuk peminat fotografi dan peminat vivo, vivo Malaysia telah menganjurkan vivo Xplore Challenge selama tiga minggu melalui laman Facebook rasmi vivo bermula dari 25 Ogos hingga 15 September 2020! Dengan itu, peserta yang mengambil gambar paling kreatif berikutan tiga tema tertentu yang diberikan oleh vivo dan dapat bertahan berpeluang memenangi hadiah wang tunai sehingga RM10,000!

Setiap tema telah dipilih untuk pautan ke  X50’s Unique Selling Points (USPs) dan para peserta bebas untuk menafsirkan tema ketika mereka menyerahkan foto mereka. Berikut adalah tiga tema yang diberikan dan tempoh cabaran untuk Cabaran vivo Xplore:

Tema

Tarikh

Malaysia Kita
25 Ogos – 1 September

When The Lights Go Out
(Night Photography)
1 September – 8 September

Don’t Stop Moving
8 September – 15 September

Contoh posting mingguan dari vivo
Semua jenis pengguna telefon pintar adalah dibenarkan untuk menyertai peraduan dengan mengikuti langkah-langkah berikut:

Ambil gambar dengan mana-mana telefon pintar mengikut tema minggu ini.
Muat naik foto di bahagian komen pada posting peraduan mingguan ini di vivo Malaysia.
Share posting tersebut dan hashtag #vivoxplorerchallenge

Untuk maklumat lebih lanjut mengenai vivo Xplore Challenge dan Terma & Syarat, sila lawati halaman Facebook rasmi vivo Malaysia.
Jangan lupa untuk ikuti kami di TikTok!
  @gamersantaimy
Tags: Vivo Malaysiavivo X50vivo Xplore Challenge


Koleksi UT UNIQLO SPY x FAMILY ke-2 akan tersedia di Malaysia 1 Disember ini!

UNIQLO telah mengumumkan koleksi UT kedua mereka dengan kolaborasi siri anime popular, SPY x FAMILY. Koleksi ini akan menampilkan empat reka bentuk baru dan saiz tersedia bermula dari saiz XS hingga 2XL. Koleksi ini juga telah membawa masuk reka bentuk untuk kanak-kanak. Peminat boleh mendapatkan t-shirt UNIQLO SPY x FAMILY ini pada awal bulan Disember.

Mengenai reka bentuk baru untuk koleksi kedua ini, dua daripada empat baju ini mempunyai gambar di bahagian belakang manakala di bahagian depan pula terdapat gambar  untuk semua reka bentuk baju. Untuk baju kanak-kanak pula hanya ada satu reka bentuk yang berbeza daripada yang lain.

Selepas dikenalkan pada episod pertama musim kedua SPY x FAMILY, akhirnya Bond telah mendapat reka bentuk bajunya sendiri. Bond diletak pada poket dada baju tersebut dan korang boleh tengok kepalanya hingga ke riben manakala dibahagian belakang pula terdapat logo SPY x FAMILY yang berwarna putih.

Seterusnya adalah reka bentuk yang menampilkan ayat ikonik Anya iaitu “I like Peanuts, I hate Carrots” berserta empat ekspresi wajahnya yang comel. Di bahagian belakang pula mempunyai gambar kacang kecil dibahagian bawah kiri.

Rekaan ketiga menunjukkan gambar Anya bersama Bond dan dibawahnya tertulis “BOND x ANYA” dan terdapat outline SPY x FAMILY di atas gambar mereka. Reka bentuk baju ini amat ringkas tetapi kerana baju ini berwarna putih, saya pasti korang boleh berfesyen dengan pakaian ini.

Akhir sekali untuk baju orang dewasa adalah reka bentuk yang menunjukkan visual daripada muzik video pembukaan musim pertama SPY x FAMILY menampilkan Yor, Loid dan Anya dalam artstyle berbeza daripada anime mereka.

Seterusnya adalah baju untuk kanak-kanak, untuk reka bentuk baju ini sama sahaja seperti baju orang dewasa. Ia mencetak ayat ikonik Anya dan juga empat ekspresi wajah Anya yang comel. Yang berubah hanyalah warna baju tersebut.

Reka bentuk baju ini juga sama dengan reka bentuk orang dewasa dengan menunjukkan gambar Bond dan Anya. Yang membezakannya dengan baju dewasa juga adalah warna.

Ini adalah reka bentuk baju yang terakhir untuk kanak-kanak. Jika tengok balik, reka bentuk baju ini sahaja yang lain daripada yang lain. Terdapat gambar ilustrasi keluarga Loid Forger bersama-sama Anya dan Yor Forger. Bond juga tidak ketinggalan kerana dikenali sebagai salah satu ahli keluar mereka.

Spy x Family merupakan siri anime adaptasi manga yang dihasilkan oleh Endou Tatsuya. Anime ini masih lagi ditayangkan dan anda boleh menontonnya di pelbagai platform rasmi. Berikut adalah sinopsisnya:
Bagi ejen yang dikenali sebagai “Twilight,” tiada arahan yang terlalu hebat jika ia adalah demi keamanan. Beroperasi sebagai pengintip utama Westalis, Twilight bekerja tanpa jemu untuk menghalang “extremist” daripada mencetuskan perang dengan negara jiran Ostania. Untuk misi terbarunya, dia mesti menyiasat ahli politik Ostania Donovan Desmond dengan menyusup ke sekolah anaknya: Eden Academy yang berprestij. Oleh itu, ejen itu menghadapi tugas paling sukar dalam kerjayanya: berkahwin, mempunyai anak, dan berlakon sebagai keluarga.
Jika korang minat dengan anime Spy x Family, jangan lupa untuk dapatkan baju ini 1 Disember nanti dan harga untuk satu t-shirt orang dewasa berharga RM 59.90 manakala untuk kanak-kanak pula berharga RM39.90 dan korang boleh membelinya di kedai fizikal UNIQLO atau layari laman web rasmi.
Ikuti Gamer Santai jika anda inginkan berita tentang game, anime dan banyak lagi.
Jangan lupa untuk ikuti kami di TikTok!
  @gamersantaimy
Tags: Spy x FamilyUniqlo MalaysiaUNIQLO UT


[Kerjaya] Game artist, multimedia artist, banyak lagi jawatan kosong di XII Braves Singapura!

Sekali lagi, peluang kerjaya baru menanti anda! Cuma, kali ini ia bukan di Malaysia, tetapi di Singapura. Untuk rakan-rakan yang yang ingin kembangkan pengalaman mereka atau duduk di Johor, XII Braves memerlukan anda menyertai keluarga mereka!

Diasaskan oleh Chris Ng dan Jonathan Leong pada tahun 2014, XII Braves adalah antara syarikat permainan mudah alih AAA terkenal di negara tersebut. Studio ini juga terkenal kerana bantu menaikkan nama Asia Tenggara ke pentas global dengan judul pertama mereka, “Valiant Force“, yang dilancarkan pada tahun 2016.

Happy 5th Anniversary to XII Braves!
We celebrated the 5th Dinner and Dance at the Bountie Arena on 12th December 2019….
Posted by XII Braves on Tuesday, December 17, 2019

Ibu pejabat mereka di Singapura berfungsi sebagai pusat pengembangan dan penciptaan teras; serta merupakan tapak pelancaran untuk memperkenalkan produk kepada khalayak global. Selain itu, mereka juga telah menubuhkan pasukan luar negara yang boleh membantu dalam memudahkan operasi dan pengeluaran permainan.
Dipenuhi oleh veteran yang sangat berbakat dan bermotivasi, ramai yang pernah bekerja untuk beberapa permainan mudah alih bertaraf AAA dan mampu menjadi mentor anda dalam industri!

Selepas kejayaan permainan pertama, “Valiant Force“, kami ingin memperluas pandangan dengan pelancaran  judul, “Shining Beyond” dan “Little Valiants“. Tidak pernah berpuas hati dengan kejayaan, kami sentiasa berusaha untuk mentakrifkan semula genre mobile gaming, untuk membawa pengalaman gaming baru kepada pemain.
Berikut adalah jawatan kosong di studio mereka:

Multimedia Artist
Game 3D Artist
Game 2D Artist
Game UI Artist
FX Artist
Technical Artist
Software Engineer
Game Designer
Producer

Berminat untuk menyertai pasukan mereka di Singapura? Jangan segan-silu untuk hantar resume/cv anda sekarang! Untuk jawatan kosong lain dalam industri gaming, sila tekan pautan ini.

Jangan lupa untuk ikuti kami di TikTok!
  @gamersantaimy
Tags: Kerjayamobile gamingpeluangsingapuraValiant ForceXII Braves


Vambrace: Cold Soul keluar di Steam hari ini!

Game strategy adventure baru Vambrace: Cold Soul akan keluar hari ini di pelantar Steam dan GOG. Pada minggu, pemain akan menerima diskaun keluaran sebanyak 10%, dan kemudian ia boleh didapati pada harga €24.99, $24.99 and £19.99.

Sinopsis pendek tentang Vambrace: Cold Soul.
The King of Shades telah meletakkan sumpahan pada kerajaan Icenaire. Kini mereka terperangkap di dalam sumpahan salji maut abadi, di mana penduduk asal telah mati dan kembali menjadi Wraiths. Mereka yang berjaya hidup kini bertempat di bawah tanah dan bersatu untuk berlawan kuasa asing dan luar biasa ini. Masih tiada tandingan dan harapan makin punah kerana King of Shades sedang membina askar-askar undead-nya, mereka terpaksa sorok sehingga satu hari, seorang pendatang asing muncul dengan aura seorang wira.

Anda akan bermain sebagai Evelia Lyric, pemilik kepada Aetherbrace dan satu-satunya manusia yang boleh memasuki kerajaan Icenaire yang disumpah. Anda harus memilih rakan sepasukan manakah untuk bawa dan meminjam kebolehan mereka untuk bantu dalam misi anda. Sertai pelbagai ekspedisi dan guna kebolehan rakan yang perseptif untuk mengelak daripada perangkap dan ditemui musuh. Selaraskan kekuataan pahlawan dan ahli sihir untuk bertahan di dalam pertempuran. Ingat, korang satu-satunya harapan Icenaire.

Ciri-ciri menarik:

Siap sedia untuk satu pengembaraan epik fantasi yang terdiri daripada 7 babak.
Selesaikan pelbagai sub-quest untuk membuka sehinga 26 skin bergaya baru untuk karakter.
Sempurnakan party anda daripada 5 bangsa dan 10 kelas unik watak.
Kraf item dan armour daripada sumber-sumber terhad yang dikumpul semasa pengembaraan untuk membuka skill baru dan kuatkan watak.
Membuat keputusan yang betul- satu pilihan salah boleh menamatkan riawayat party anda.
Membuat persediaan rapi atau membiar rakan sepasukan mati kerana ketidakcekapan anda.
Cari codex page untuk tahu lebih tentang sejarah dunia dan kisah-kisah dongeng mereka.

Pemain console akan merasa pengembaraan Evelia Lyric pada hari kemudian di tahun ini, kerana Vambrace: Cold Soul bakal dikeluarkan di PlayStation 4, Nintendo Switch, dan Xbox One pada Q3 2019.
Jangan lupa untuk ikuti kami di TikTok!
  @gamersantaimy
Tags: 2DgogPCsteamVambrace: Cold Soul


[Review] Skyrim Anniversary Edition – Edisi terbaru sempena 10th Anniversary!

Skyrim sememangnya sebuah game masterpiece dan saya masih lagi bermainnya sehingga sekarang. Sudah tentu versi yang kini saya mainkan penuh dengan mod yang ditambah. Saya rasa salah satu sebab kenapa saya sangat sukakan game ini kerana ianya sangat luas dan membuatkan pengembaraan yang terbaik untuk game open world. Anda boleh bermain bahagian pertama terus selepas melepaskan diri dari hukuman General Tullius dan mulakan pengembaraan anda sendiri. Terdapat banyak kandungan, tempat untuk diterokai dan yang paling penting detik hebat yang tidak dapat dilupakan.

Tetapi walaupun saya suka game ini, ia agak memenatkan untuk melihat bagaimana terdapat begitu banyak “re-release” game ini selama bertahun-tahun. Skyrim Anniversary Edition hanyalah tambahan baru untuk game tersebut. Sejujurnya saya rasa tidak ada benda penting sangat untuk diceritakan. Walaupun begitu ia masih versi terbaik game yang tersedia dalam pasaran sekarang, jadi sebarang penambahbaikan dan kandungan yang akan datang merupakan tambahan yang baik untuk sebuah game yang sudah hebat.

Sebelum kita mulakan sesi review untuk Skyrim Anniversary Edition, anda perlu tahu bahawa versi ini masih lagi sebahagian daripada Special Edition yang sudah lama tersedia. Jadi kalau anda sudah mempunyai edisi tersebut, anda hanya perlu membeli upgradenya sahaja. Kalau nak tahu berbaloi atau tidak membeli upgrade ini, mari saya ceritakan.

Apa yang baru dalam Anniversary Edition
Seperti yang saya nyatakan sebelum ini, Skyrim Anniversary Edition ini adalah sebahagian daripada Special Edition. Jadi anda boleh mengakses andungan Creation Club yang sedia ada dan tiga pengembangan utama iaitu Dawnguard, Hearthfir dan Dragonborn. Semua ini memang hebat  terutama pengembangannya memberikan cerita dan kandungan yang baru di luar Skyrim. Bukan itu sahaja, terdapat pulau baru untuk anda lawati. Ia mempunyai iklim yang berbeza dan bagaimana anda boleh mulakan kehidupan baru di situ dengan rumah percuma setelah menyelesaikan quest tertentu. Skyrim merupakan permainan yang besar dan pengembangannya menambah lebih banyak lagi pengalaman baru.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Selain itu, mereka juga menambah baik grafik keseluruhan permainan dengan remastered art, texture dan penambahan ciri baru seperti volumetric god ray, depth of field yang lebih dinamik, pantulan screen-space dan banyak lagi. Walaupun penambahan ini bagus, tetapi anda boleh mendapatkan penambahbaikan yang lebih baik menggunakan mod.
Perkara lain yang saya ingin cerita mengenai Edisi baru ini ialah kandungan Creation Club yang baru. Apa kandungannya yang sebenar? Ia hanyalah tambahan quest, armor dan mod gameplay. Beberapa quest baru memang agak hebat contohnya “Ghosts of the Tribunal” di mana anda mendapat senjata dan armor baru yang sebelum ini terdapat The Elder Scrolls III: Morrowind.

Anda juga boleh mendapatkan peningkatan generasi seterusnya secara percuma apabila bermain permainan di PlayStation 5 atau Xbox Series. Jadi anda boleh mendapatkan grafik yang dipertingkatkan dan juga masa loading yang lebih pantas. Tetapi kemas kini ini juga tersedia untuk pemilik Special Edition.
Berbaloi atau tidak
Senang cerita, versi ini hanyalah Special Edition yang mempunyai kandungan tambahan di Creation Club. Kalau anda sudah mempunyai Special Edition dan ingin membeli kemas kini ini, dipersilakan. Ia sememangnya tambahan yang bagus tetapi harganya yang lebih mahal dari pelepasan sebelum ini agak mengecewakan. Tetapi, jika anda mempunyai wang lebih atau baru sahaja ingin membeli permainan, ia sememangnya berbaloi untuk anda beli Skyrim Anniversary Edition ini.

Kesimpulan
Skyrim Anniversary Edition antara “re-release” yang biasa-biasa sahaja bagi saya. Sejujurnya, saya rasa lebih baik jika anda hanya kekal dengan Special Edition kerana majoriti kandungan yang anda boleh dapatkan masih sama. Terima kasih kepada Bethesda kerana menyokong modding scene. Ianya lebih menyeronokkan daripada bergantung pada Creation Club  dan inilah perkara terbaik yang boleh dilakukan dengan permainan ini.
Jika anda ingin mengetahui lebih lanjut mengenai edisi ini, anda boleh lawati laman rasmi permainan. Untuk segala liputan mengenai permainan, sila klik pautan ini.
Jangan lupa untuk ikuti kami di TikTok!
  @gamersantaimy
Tags: reviewThe Elder Scrolls V: Skyrim Anniversary Edition


The Sims dalam dunia Star Wars? Jom usha review DLC “The Sims 4 Star Wars: Journey to Batuu” kami!

Setelah mendapat sambutan yang baik dari pangkalan peminat, Game Pack The Sims 4 Star Wars: Journey to Batuu nampaknya menjadi rumah baru untuk EA dan pasukan Sims. DLC membawa para pemain ke dunia percutian di Batuu, yang diilhamkan oleh tarikan Disneyland dan Walt Disney World Resort yang baru, Star Wars: Galaxy’s Edge, di mana Sims dapat berinteraksi dengan pelbagai spesies alien dan puak alam semesta Star Wars. Pack ini adalah berdasarkan misi dan pilihan pemain secara langsung mempengaruhi sama ada Resistance atau First Order akhirnya mengambil alih Batuu.

Star Wars, tentu saja adalah salah satu francais hiburan terbesar di dunia dan jelas betapa bersemangatnya pemaju semasa membuat pek tersebut dan mengumumkannya. Ini adalah kemuncak pengembangan – menarik secara estetik dan mengagumkan, serta tidak diragukan lagi salah satu dunia paling menonjol dalam permainan ini.
Teokai kawasan baru: Batuu~

Tiga kawasan kejiranan disertakan dan ada cukup keperibadian yang bersinar dari setiap lokasi, dari Cantina Oga’s Black Spire Outpost, sebuah bar di mana penduduk tempatan dengan gembira minum dan bermain permainan kad Sabacc untuk mendapatkan wang, ke Resistance Encampment yang tersembunyi di dalam hutan Batu yang subur.

Seperti dinyatakan diatas dalam inspirasi Disneyland dan Walt Disney World Resort attraction Star Wars: Galaxy’s Edge, kita dapat berjumpa banyak alien dan faksi dunia Star Wars di Batuu. Kebanyakkan bangunan Star Wars ada di Batuu.
Misi bedasarkan dunia dimana kami perlu membuat keputusan dan setiap aksi akan memberi kesan tidak kira Resistance atau First Order hanya untuk menakhluki Batuu. Dalam Batuu, kami dapat juga berjumpa watak popular Star Wars seperti Rey dan Kylo Ren ketika melakukan misi. Kami juga dapat merasakan makanan asal Star Wars (walaupun bukan realiti lah~) seperti Ronto Wrap dan banyak lagi dari galaksi ini.

Dan masa anda dengan pack dibuat lebih sukar jika anda tidak biasa dengan filem atau alam semesta secara umum. Ia dihailkan seperti anda tahu mengenainya, misalnya, perbezaan antara Resistance dan First Order serta apa itu X-wings, droid dan Millenium Falcon. Memiliki kekuatan yang digunakan oleh Kylo Ren akan memberi kesan yang lebih besar sekiranya anda mengetahui siapa penjahat itu, tetapi pada tahap yang lebih asas, kekurangan pengetahuan menjadikan objektif naratif dan misi menjadi lebih membingungkan.
Ini adalah pack yang direka dengan jelas dengan mempertimbangkan peminat yang kipas susah mati, dan jika anda memang seorang peminat, terdapat banyak perkara yang menarik untuk dijelajahi semasa menjelajah Batuu. Anda boleh mendapatkan Lightsaber dan sparring dengan yang lain, serta membina droid BB-series atau R-series anda sendiri yang akan mengikuti anda – walaupun ketika misi. Watak seperti Vi Moradi, Hondo Ohnaka, R-3X, dan Lt Agnon juga tampil menonjol.

Tetapi, yang agak menjadi kurang menonjol adalah kami tidak boleh tinggal di Batuu, kami tidak boleh terokai misi di dunia luar Batuu. Selain berinteraksi dan objek baru, tidak banyak pun pekara yang dapat pemain terokai kerana Batuu sememangnya mengfokuskan kepada taman tema yang baru dan bukannya dunia baru dalam The Sims.
Reka Bentuk yang agak mengagumkan… Tetapi~

Jujur kami nyatakan secara visual memang The Sims 4 Star Wars: Journey to Batuu mempunyai dunia yang menyerlah. Setiap kawasan di Batuu nampak ketelitiannya, setiap masing-masing dari tiga daerah utama di Batuu adalah berbeza, seperti anda berada di tempat Star Wars sebenar.
Anda dapat melihat peralihan penghapusan PowerPoint visual yang dipopularkan oleh trilogi asal juga suara atau BGM di dunia Batuu sangat bagus, yang membenamkan pemain dalam pengalaman dan menjadikan permainan terasa seperti dunia Star Wars.
Walau bagaimanapun, NPC tidak nampak seperti lakonan realistik, contohnya seperti Several Storm Troopers yang hanya akan berdiri dan melihat Smuggler merekrut atau Resistance sympathizer cuba menerobos markas mereka atau memecahkan panel kawalan di First Order District tanpa memedulikannya. Kadang-kadang, mereka akan datang ke Sim dan memeriksa ID mereka, tetapi sehingga reputasi Sim dengan First Order menjadi negatif, tidak ada akibat bagi Sim yang terperangkap dalam perbuatan haram.

Walaupun anda berada di Galaxi Batuu, anda masih boleh menerima panggilan sim lain untuk aktiviti kelab dengan DLC yang berkaitan, yang mana kelab ini jauh iaitu di planet lain.
Barangan dan pakaian pula gempak ke tak?

1 of  5

-
+

Akhirnya, hampir semua pakaian dan objek binaan diilhamkan oleh Star Wars seperti yang diharapkan, dengan beberapa pakaian terkunci sehingga anda mencapai kedudukan puak tertentu. Kita boleh tinggal di Batuu tetapi barangan baru di Build dan Buy Mode atau Create-a-Sim kesemuanya tersedia di luar Batuu. Item istimewa seperti topeng dan kostum untuk menukar Sim menjadi spisis alien dari dunia Star Wars agak nampak tidak masuk akal di luar Batuu
Apa lagi yang boleh dilakukan di Batuu?

Keperluan Sims selalu menjadi perkara penting untuk diperhatikan semasa bermain. Namun, tidak ada cara untuk memenuhi semua keperluan asas Sim di luar daerah utama Black Spire Outpost. Tetapi sim memerlukan banyak perjalanan semasa menyelesaikan misi menjadikan keperluan menjadi rendah.
Seperti NPC Several Storm Troopers tadi, NPC lain di Batuu kelihatan agak tidak menarik, juga dengan asap hijau yang tergantung di atasnya menjadikan moodlet sims jijik ketika berada dalam hubungan rapat yang nyata akan menurunkan statistik mereka.
Walaupun Batuu kelihatan seperti dunia percutian, tetapi untuk menyelesaikan misi, sims mendapat buff yang tegang atau sangat tegang dengan cepat dari kekurangan keseronokan, yang sangat bertentangan dengan suasana Batuu.
Mekanik misi dengan cepat menjadi berulang dan membosankan. Untuk beberapa misi, Sims mungkin sukar menyelesaikannya kerana tahap kemahiran yang rendah. Jadi pastikan anda melatih kemahiran Handiness, Programming, Rocket Science, atau Fitness skill.
Maka kemsimpulannya~

DLC ni telah mencipta dunia Batuu yang sangat cartik dengan terperinci serta reka bentuk menarik. Walau bagaimanapun, ianya terlalu berasaskan misi dan tidak mempunyai kebebasan untuk membiarkan sim mengeksplorasi diri. Item dan perabot baru kelihatan hebat, dan akan menjadi tarikan bagi peminat Star Wars. Kita akan merasa lebih gembira jika kita dapat melakukan lebih banyak perkara di Batuu, jika ia tidak melibatkan jangka panjang atau mendorong pemain untuk membawa Sim mereka kembali selepas satu perjalanan.
Okay pada anda yang berminat untuk mendapatkan DLC Game Pack The Sims 4 Star Wars: Journey, anda boleh mendapatkannya di platform PC via Origin, Steam, atau konsol PlayStation 4 dan Xbox. Untuk Steam anda boleh dapatkan The Sims 4 Star Wars: Journey to Batuu Game Pack berharga RM79.00 dan versi Bundle berharga RM197.54, manakala di PlayStation Store RM79.00 yang biasa dan Bundle RM199.00.

 Muat turun disini!!

The Sims 4
Microsoft Windows, PlayStation 4, Xbox One
The Sims 4 ialah game life-simulation, di mana pemain mencipta seorang Sim dan mengawal kehidupannya yang berubah-ubah.

Jangan lupa untuk ikuti kami di TikTok!
  @gamersantaimy
Tags: eaThe Sims 4 DLCThe Sims 4 Star Wars: JourneyThe Sims 4 Star Wars: Journey Game PackThe Sims 4 Star Wars: Journey Review


Respawn telah ban dan block lebih daripada 1 JUTA akaun Apex Legends!

Apex Legends telah mula hilang popularitinya sejak suksesnya pada awal dua bulan keluaran. Ini ialah kerana hacker dan cheater yang merosakkan game ini untuk berjuta-juta pemain. Pemain Apex Legend akan sentiasa memuat naik video hacker merosakkan perlawanan mereka atau cheater mengeksploitasi sebahagian daripada map. Walaupun ia kelihatan seperti Respawn tidak memberi tindak balas tentang isu ini, mereka telah mengeluarkan beberapa angka mengejutkan yang akan membuat sesiapa yang ingin hack atau cheat untuk lari lintang-pukang.

Nice work dealing with them hackers 👍 pic.twitter.com/jIZyhrCObF

— Frag (@FragManSaul) May 3, 2019

Respawn telah menambah alat report in-game yang secara drastik mengubah cara mereka mencari cheater dan hacker. Di update anti-cheat ini, Respawn memberi kenyataan bahawa mereka boleh mencari “undetectable cheat” yang kini boleh dijumpai secara automatik melalui EAC. Ini menyebabkan Respawn untuk:

Ban 770,000 pemain.
Block lebih daripada 300,000 akaun.
Ban lebih daripada 4,000 spam akaun sepanjang tempoh 20 hari.

Segala usaha mereka berjaya mengurangkan jumlah cheater dan spammer sebanyak 50% pada bulan lepas. Ini berita baik untuk semua pemain, tidak kisah yang masih bermain Apex atau mereka yang sudah berhenti kerana cheater ini. Walaupun terdapat laporan pada bulan lepas bahawa hacker Apex Legends sedang mencari teknik baru, Respawn juga sedang mencari metod baru untuk menangkap mereka.

Dengan butiran terbaru oleh Respawn, pemain boleh bertenang bahawa sesuatu telah dilakukan untuk melawan isu hack dan cheat ini. Walaupun Respawn berkata mereka tidak boleh kongsi tentang apa mereka buat, tetapi mereka mempunyai resource dan tool untuk mengenal pasti siapa yang cheat di dalam game.
Sumber – Apex Legends
Jangan lupa untuk ikuti kami di TikTok!
  @gamersantaimy
Tags: Anti-Cheat UpdateApex LegendscheatHackerrespawn


[Khabar angin] Barisan Pelakon untuk Filem Live Action My Hero Academia Tersebar di Media Sosial!

Kita sedia maklum bahawa Netflix sedang menghasilkan siri live action untuk anime One Piece dan Yu Yu Hakusho. Tetapi ada satu lagi siri manga popular yang juga mendapat adaptasi live action daripada syarikat penstriman itu, iaitu My Hero Academia. Hampir enam bulan tiada berita, tiba-tiba muncul khabar angin mengenai filem live action tersebut. Jom kami ceritakan secara ringkas kepada anda.

Sumber: TOHO Animation
Melalui Anime Senpai, nampak seperti khabar angin baharu mengenai barisan pelakon untuk filem live action My Hero Academia. Agak tiba-tiba juga melihat berita tersebut kerana Netflix masih tidak mendedahkan apa-apa mengenai filem tersebut melainkan segala perkara mengenai produksi filem.

Berikut adalah barisan pelakon untuk filem live action My Hero Academia menurut khabar angin yang tersebar.

Midoriya Izuku (Deku): David Mazouz
Katsuki Bakugo: Jace Norman
Iida Tenya: Isaac Hemstead
Todoroki Shoto: Grahan Vechere
Uraraka Ochaco: Isabel Gameros

Kaminari Denki: Nico Greethamn
Momo Yaoyorazu: Tisha Custodio
Mineta Minoru: Dante-Pereira
Tsuyu Asui: Lily Sanfelippo
Sero Hanta: Aamer Husain
Dabi: Bobby Hogan
Jiro Kyoka: Mimi Webb
Ashido Mina: Ava DeMary
Kirishima Eijiro: Logan Riley Bruner
Shinso Hitoshi: Joshua Colley
Endeavor: Steve Austin
All Might: Stephen Abas

Menurut akaun Twitter yang mengongsikan informasi ini, barisan pelakon ini datang daripada laman web IMDb sebelum ia dipadam. Sekali lagi kami ingatkan bahawa ini semua masih khabar angin jadi jangan percaya bulat-bulat pula. Maka kita tunggu sahaja pengumuman rasmi daripada Netflix nanti. Jangan lupa untuk ikuti Gamer Santai untuk mendapatkan liputan menarik tentang game, anime, filem dan banyak lagi!
Jangan lupa untuk ikuti kami di TikTok!
  @gamersantaimy
Tags: My Hero AcademiaMy Hero Academia Live Actionnetflix


Nintendo Labo Kit Baru, Bertemakan Kenderaan

Nintendo mengumumkan tentang Nintendo Labo Kit yang baru , kali ini, mereka fokus kepada kenderaan. Nintendo Labo: Vehicle Kit akan dilancarkan pada September 14 dan ianya datang dengan material kadbod yang boleh digunakan untuk mencipta kereta, kapal selam, kapal terbang dan banyak lagi.

Juga akan diberikan adalah Kunci yang korang boleh masukkan ke dalam kenderaan yang korang bina. Bila korang nak tukar kenderaan lain, korang boleh keluarkan kunci dan masukkan ke kenderaan yang lain. Well, obviously, duhh~ Juga ada single pedal untuk memandu. Layan video di bawah ni dulu:

Vehicle Kit ni, dijual pada harga $70 di United States, dan semestinya korang perlukan Nintendo Switch untuk bermain. Nampaknya, Nintendo Labo ni semakin menarik. Korang nak tengok Gamer Santai buat review tak?
Jangan lupa untuk ikuti kami di TikTok!
  @gamersantaimy
Tags: LabonintendoVehicle Kit


Scars Above (Steam) Review — Penerokaan Dunia Asing Bertukar Tragedi!

Banyak betul game sci-fi seram yang dikeluarkan baru-baru ini. Ada satu lagi game sci-fi yang dilancarkan penghujung Februari lalu iaitu Scars Above. Nak tahu best atau tidak game ini, teruskan membaca review kami ini!

Tentang Scars Above
Scars Above merupakan sebuah game third person shooter bertemakan sci-fi yang menggabungkan pertempuran dan penerokaan. Game ini memfokuskan kepada pengalaman pemain, di mana pemain akan memulakan penyelidikan yang akan membantu mereka mendedahkan kebenaran di sebalik exoplanet misteri, sambilcuba bertahan daripada pelbagai raksasa yang menakutkan dan halangan alam sekitar.

Penceritaan
Kita akan bermain sebagai Kate Ward, seorang ahli kepada pasukan SCAR (Sentient Contact Assessment and Response) yang terdampar di sebuah planet asing selepas misi mereka tidak berjaya. Pasukan itu kini terpisah dan Kate mulakan perjalanannya untuk bertemu semula dengan rakan sepasukannya.

Memandangkan banyak pula game yang berunsurkan sci-fi seram yang keluar sejak kebelakangan ini, naratif Scars Above agak mudah untuk dijangka, tetapi ia masih mempunyai beberapa kejutan yang menanti pemain. Sejujurnya, kami rasa seperti penceritaannya serta watak-wataknya mudah untuk dilupakan. Yang betul-betul diingati hanyalah Kate kerana kita bermain sebagainya. Kebanyakan watak diperkenalkan dengan tergesa-gesa pada awal game, jadi susah untuk mengenali mereka dengan lebih lanjut. Dalam game, kita masih boleh bertemu dengan mereka, tetapi ia langsung tidak meninggalkan impak yang begitu besar.
Gameplay
Senjata yang kita akan gunakan dalam game ini ialah Electric Cutter dan pistol yang dipanggil VERA. Yang menariknya, Scars Above tidak hanya bergantung kepada kemahiran menembak anda dan memberikan cara yang menarik untuk kita kalahkan musuh yang ada. Asalkan anda beri perhatian kepada kelemahan mereka, corak serangan serta jenis raksasa yang anda lawan, rasanya ia tidak menjadi masalah kepada anda. Lainlah kami ini yang tidak pandai menembak, sebab itu terpaksa berlawan banyak kali.

Bercerita tentang VERA, ia merupakan pistol elemental yang terdiri daripada empat elemen: Elektrik, Api, Ais dan Racun. Setiap daripada elemen itu mempunyai fungsinya tersendiri. Kalau anda ingin gunakan tenaga api, VERA akan melepaskan peluru seperti meriam. Kalau tenaga ais pula, VERA akan menjadi seperti pelancar air. Dengan memanfaatkan kesemua elemen yang ada, anda boleh serlahkan kreativiti combat anda sepenuhnya.

Disebabkan raksasa suka sangat berikan jumpscare, anda boleh guna persekitaran anda sepenuhnya. Selalunya akan ada kelemahan mereka berdekatan dengan kita. Sebagai contoh, kalau musuh kita itu tengah basah, anda boleh gunakan kuasa elektrik untuk memberikan damage yang lebih banyak.

Oh ya, anda akan banyak menggunakan VERA dalam game ini. Tetapi anda tidak perlu risau mengenai pelurunya, kerana anda boleh dapatkannya merata tempat dalam game. Kami juga tidak pernah kehabisan peluru semasa bermain.
Setakat berikan damage kepada musuh, anda sudah tentu kena perhatikan serangan musuh juga. Agak sakit jugalah damage yang diberikan. Nasib baik kita boleh mengelak dengan roll. Jadi ia kelihatan sedikit seperti game soulslike semasa berlawan. Sudah tentu ia akan memakan stamina selepas menggunakannya. Paling tak best, stamina lambat untuk penuh semula semasa battle. Jadi gunakan stamina Kate dengan berhati-hati.

Terdapat gadget lain yang tersedia untuk anda gunakan semasa meneroka dan berlawan. Antaranya boleh menyembuhkan Kate, membuang racun dan lain-lain. Kesemua gadget ini boleh didapatkan melalui craft ataupun meneroka. Ia memerlukan sumber untuk guna tetapi jangan risau kerana ia sangat mudah untuk didapatkan.

Awal game memperkenalkan kita kepada “Pillar”. Senang cerita ia seperti checkpoint. Pillar juga boleh penuhkan semula peluru, tetapi ia juga akan respawn segala musuh yang anda telah kalahkan kecuali boss. Kadang-kadang stres juga apabila jumpa musuh yang kita baru kalahkan. Nasiblah dia respawn dekat tempat sama, jadi senang untuk kita kalahkan mereka. Kalau nak lari pun boleh sahaja, tetapi bukan untuk semua musuhlah.

Lagi jauh anda bermain, Kate akan menjadi lebih hebat dengan Skill Tree yang ada. Pelbagai kebolehan yang boleh dibuka dengan menukar EXP yang anda dapatkan daripada flora dan fauna di planet asing itu. Terdapat dua jenis kebolehan yang boleh dibuka iaitu kebolehan kejuruteraan ataupun Xenobiologi. Kedua-duanya boleh memberikan penambahbaikan kepada Quality-of-Life pemain ataupun kekuatan Kate. Anda boleh sahaja refund skill untuk membuka skill lain yang lebih sesuai untuk pertarungan seterusnya. Pada mulanya ia memang seronok, tetapi ia membuatkan keseimbangan battle tidak begitu seimbang, di mana Kate mempunyai kuasa yang lebih hebat semasa bertarung.
Terdapat juga beberapa puzzle yang tersedia semasa anda meneroka. Ia sangatlah mudah dan kami rasa tiada masalah untuk anda selesaikannya.

Grafik dan Persembahan
Persekitaran dalam Scars Above hampir sama seperti game sci-fi yang biasa anda nampak, dan bagi kami ianya sangat baik. Walaupun begitu, ada beberapa tekstur yang nampak janggal antara satu sama lain. Reka bentuk raksasanya juga menarik dan berjaya membuatkan kami terkejut semasa bermain. Setiap boss mempunyai rekaan unik tersendiri tetapi masih mempunyai beberapa persamaan antara satu sama lain. Sebagai contoh, perisai mereka.

Tetapi kami agak kecewa denga reka bentuk model manusia dalam game ini. Animasi serta pergerakannya kelihatan agak kekok terutamanya semasa mengelak dan menyerang menggunakan melee. Lebih dahsyat sekali, apabila muka watak seperti tiada perasaan langsung.
Selain itu, kadang-kadang game juga kurang responsif. Sebagai contoh, apabila kami ingin memanjat ke kawasan yang lebih tinggi, Kate sering bergolek. Banyak kali juga kena tekan untuk memanjat. Video cutscene juga kadang-kadang tidak dimainkan dengan betul, jadi kami sering pandang skrin gelap sahaja. Nasib baik bunyi dan sari kata masih ada. Kalau tidak, memang kami tidak tahu apa-apa yang berlaku semasa cutscene.

Kesimpulan
Untuk sebuah game AA, Scars Above masih lagi sebuah game yang baik. Ia masih mempunyai beberapa kelemahan dan membuatkan kami stres kadang-kadang, tetapi kami masih mampu untuk berseronok semasa bermain. Lagi satu, ia tidak mengambil masa yang lama untuk dihabiskan. Combat juga terasa seronok dengan segala eksperimen yang dilakukan untuk mengalahkan mereka. Harap-harap patch seterusnya boleh membaiki masalah yang kami hadapi dan memberikan pengalaman bermain yang lebih lancar.
Terima kasih kepada Epicsoft Asia dan PLAION kerana memberi kami peluang untuk bermain Scars Above. Anda yang ingin bermainnya, boleh dapatkannya di PS5, PS4, Xbox Series, Xbox One dan PC melalui Steam.
Jangan lupa untuk ikuti kami di TikTok!
  @gamersantaimy
The Review

                    Scars Above

6
Score

PROS
 Elemental Combat dan Puzzle yang menarik Reka bentuk raksasa dan persekitaran yang baik

CONS
 Animasi dan watak yang kelihatan kekok Penceritaan yang mudah dilupakan

Review Breakdown

Penilaian akhir
0

Tags: Scars Above


Fortnite Tiny Rubber Ducky Challenge di 14 Days of Summer kini di-reworked!

Event Fortnite “14 Days of Summer” akan berakhir dan salah satu challenge terakhir meminta pemain mencari rubber ducky kecil, tetapi cabaran ini terlalu sukar untuk diselesaikan bagi sesetengah pemain jadi kini ia akan diubah semula. Mencari sebuah objek di sebuah kawasan tertentu di peta tidak pernah menjadi masalah untuk Fortnite, tetapi dengan semua pemain berusaha mencari satu rubber ducky di setiap perlawanan telah menjadi masalah yang diduga.

Walaupun sesetengah pemain dapat mencari objek tersebut dengan cepat, pemain lain perlu main banyak perlawanan untuk mencari cara bagi mendapatkan rubber ducky itu dahulu.

Kenapa ia Diubah?

Rubber Ducky location for 13th challenge of the event 🙌🏼🦆 | #fortnite pic.twitter.com/XzIJCnSwRx
— Loot Llama (@meetlootllama) July 7, 2019

Mencari rubber duckyy itu tidak banyak masalah tetapi pertandingan dengan setiap pemain lain yang menjadi masalah, kerana setiap orang pun inginkan hadiahnya. Dengan hampir separuh daripada lobi pergi ke tempat yang sama dalam setiap perlawanan, pemain lain akan mendapat rubber ducky ini dahulu dan kamu harus tunngu sehingga perlawanan seterusnya di mana perkara sama akan berulang.
Bila akan Siap Diubah?

This challenge is harder to complete than we intended. We're working towards a fix in a couple days.
— Fortnite (@FortniteGame) July 7, 2019

Epic Games sedar ini adalah isu besar dan memutuskan untuk rework cabaran ini untuk memudahkan pemain lain. Antara cara mereka boleh mengubahnya ialah membuat rubber ducky tidak hilang selepas dikumpul oleh pemain lain, atau hanya menambah beberapa rubber ducky di kawasan lain. Mereka tidak beritahu bagaimana mereka akan mengubahnya tetapi berkata bahawa fix ini akan keluar beberapa hari kemudian. Sementara itu, anda boleh gembira jika anda cukup bernasib baik untuk mendapat rubber ducky sebelum fix ini.
Sebuah pengakhiran yang agak kecewa untuk sebuah event dengan cabaran yang direka dengan baik. Apabila Epic Games mendedahkan apa yang akan mereka lakukan, kami akan menjadi orang pertama yang memberi anda maklumat.
Sumber – Twitter@Fortnite
Jangan lupa untuk ikuti kami di TikTok!
  @gamersantaimy
Tags: 14 Days of SummerEpic GamefixFortniteReworkTiny Rubber Ducky Challenge


Netflix pilih Henry Cavill untuk berlakon jadi Geralt of Rivia dalam Witcher Series!

Baru-baru ni, Netflix dah umumkan yang Henry Cavill yang famous jadi Superman dah dipilih sebagai main character sebagai Geralt of Rivia di Witcher Series kat Netflix. Ramai yang bagi mixed reaction, ada yang suka, ada yang tak. Biasa la itu kan internet, mesti ada benci atau ada yang suka dengan keputusan Netflix.

The Witcher series mula diperkenalkan pada tahun 2007 dengan mendapatkan pujian dari pengkritik dan pemain game tu sendiri. The Witcher dipuji dari segi technical, storyline dan combat system yang ada dalam game tu. Seterusnya company yang buat game The Witcher ni, CD Projekt Red yang sekarang ni (waktu penulisan) tengah buat game terbaru iaitu “Cyberpunk 2077“, mempunyai rekod game yang bagus dan suka idea The Witcher dijadikan dalam sebagai TV series hanya di Netflix.

Jadi, Netflix pun mulakan pencarian Pelakon utama dalam The Witcher series tu, dan diorang pilih Superman aka Henry Cavill, ada yang kata dia ni perfect fit dalam The Witcher series ni, ada muka dan credibility sebagai pelakon yang bagus. Ada yang bagi respon lain macam, badan dia terlalu besar, takde shape atau style Geralt yang betul. Tapi Henry Cavill tu sendiri mengaku yang dia sendiri berminat jadi Geralt dalam The Witcher series.

Bagi aku, aku tak berapa yakin Henry Cavill pegang watak Geralt of Rivia tapi aku mengaku dia seorang pelakon yang bagus tapi Geralt ni karekter yang amat dimati ramai dan cadangan seperti cosplayer “Maul”, Mads Mikkelsen, Viggo Mortensen dan Luke Evans. kalau dia buat silap dalam series tu nanti memang teruk dia kena kecam. Apa-apa pun tu baru satu, belum Triss, Yennifer, dan lain-lain untuk di casting. Sekarang ni kita tunggu berita dari Netflix untuk Update dari The Witcher series.
Jangan lupa untuk ikuti kami di TikTok!
  @gamersantaimy
Tags: geralt of riviahenry cavillnetflixThe WitchertrissTV Series


[Khabar angin] Ghost of Tsushima PC akan tiba di Steam pada Februari 2022!

Dalam sebuah siaran di Reddit, ada gambar yang menunjukkan bahawa Ghost of Tsushima PC mungkin akan tersedia di Steam pada Februari 2022. Baru-baru ini Sony mula memberikan banyak tajuk eksklusif konsol mereka sejak beberapa tahun yang lalu bermula dengan Horizon Zero Dawn dan Death Stranding pada 2020. Final Fantasy VII Remake dari Squre Enix juga telah mendapat port PC di Epic Store pada bulan ini. God of War dan Uncharted: Legacy of Thieves Collection juga dijadualkan untuk dilepaskan ke PC pada tahun depan.

Beberapa bulan yang lalu, ada kebocoran maklumat yang mengatakan akan ada lebih banyak lagi game eksklusif PlayStation akan dibawa ke PC. Walaupun ia sekadar khabar angin, tetapi beberapa game yang telah disenaraikan dalam kebocoran Nvidia itu adalah betul contohnya seperti FF7 Remake dan God of War. Jadi, kita boleh buat kesimpulan bahawa akan ada lebih banyak game PC dari tajuk-tajuk eksklusif PlaySation untuk tahun-tahun yang akan datang.

Menurut pengguna Reddit, Repulsive_Lettuce, dia ada mengongsikan senarai dari kedai game yang memaparkan Ghost of Tsushima dengan tarikh keluaran PC pada 7 Februari 2022. Jika anda ingin tahu Instant Gaming merupakan laman web yang menjual kod game tetapi kedai ini mempunyai banyak tajuk game yang tidak diumumkan seperti GTA 6, Bloodborne 2, Half Life 3 dan banyak lagi. Kemungkinan ini hanyalah berita palsu dari kedai tersebut.

Tetapi sesuatu yang menarik dari tarikh keluaran Ghost of Tsushima tersebut ialah ia hampir sama dengan kebocoran Nvidia beberapa bulan yang lalu tetapi hanya berbeza tarikh. Dalam kebocoran Nvidia, Ghost of Tsushima di jadualkan untuk dilepaskan pada 8 Februari. Khabar angin ini mengenai tarikh port PC Ghost of Tsushima ini masih belum disahkan lagi oleh Sony atau Sucker Punch. Jadi, kita hanya tunggu sahaja sebarang pengumuman dari mereka. Jika maklumat itu benar, ini mungkin peluang yang baik untuk pemain PC untuk bermain Ghost of Tsushima!

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Jika anda ingin membaca segala liputan mengenai game, sila klik pada pautan ini.
Sumber: screenrant
Jangan lupa untuk ikuti kami di TikTok!
  @gamersantaimy
Tags: ghost of tsushimaPCsteam


Epic Games kena saman lagi sebab tiru dance “Running Man”!

Pengasas game terkenal Fortnite, Epic Games kini kembali dengan saman ke-lima apabila dorang tiru dance emote tanpa kebenaran. Dua bekas pemain bola keranjang dari Universiti Maryland, membuat saman tersebut ke atas Fortnite dance emote yang bernama “Running Man” kerana mereka mendakwa Epic telah meniru tarian yang pernah dipopularkan mereka pada tahun 2016.

Sumber: 247Sports (Dari kiri, Jaylen Brantley dan Jared Nickens)
Jayden Brantley dan Jared Nickens menyatakan yang mereka telah mencipta tarian “tersendiri dan cepat dikenali” dalam Running Man Challenge yang terkenal pada waktu itu (satu fenomena yang viral pada tahun 2016). Mereka turut menuduh Epic games telah melanggar hak cipta dan publisiti pemain serta meniru tarian/pergerakan dari banyak artis Afrika-Amerika tanpa mengambil sebarang kebenaran untuk berbuat demikian.

Sumber: Gfycat.com
Tahun lepas, Epic memperkenalkan Fortnite dance emote yang sangat mirip dengan “Running Man”. Brantley dan Nickens mendakwa bahawa tarian tersebut sangat sinonim dengan mereka, dan Epic tidak boleh menirunya tanpa mendapat kebenaran atau menawarkan pampasan yang setimpal. Oleh sebab itu, mereka demand ganti rugi sebanyak $20 juta bersama yuran guaman, dan, tentu saja, Epic Games cepat-cepat menghentikan penggunaan emote Running Man itu buat sementara waktu.
Namun demikian, ada isu pemilikan yang tercetus di sini. Brantley dan Nickens bukanlah orang pertama yang mencetuskan fenomena “Running Man” tersebut. Jadi, agak susah untuk mereka menyaman Epic dan mengharapkan pampasan yang setimpal. Tindakan undang-undang ke atas Fortnite jelas semakin menjadi-jadi kebelakangan ini daripada orang yang menyalahkan Epic untuk perkara-perkara yang bukannya dimulakan oleh mereka pun.
Aduh, Epic tak habis-habis lagi dengan drama saman dorang. Bila nak habis? Mungkin akan ada lagi lepasni!
Jangan lupa untuk ikuti kami di TikTok!
  @gamersantaimy
Tags: dance emoteFortniterunning mansaman


Minecraft Earth, Permainan AR Dari Microsoft

Walaupun augmented reality (AR) dalam dunia gaming mudah alih belum mencapai potensi yang sepenuhnya; game seperti Pokemon Go dari Niantic dan Wizards Unite telahpun mendominasi segmen ini.

Bagi Microsoft, walaupun mereka adalah sebuah gergasi dalam dunia gaming mudah alih tetapi menerusi Minecraft, nampaknya mereka sudah bersedia dengan francais seterusnya menerusi “Project Genoa”. Nama rasmi projek ini adalah Minecraft Earth dan ianya memiliki potensi yang sangat besar.

Pengaruh daripada Niantic Labs dalam Minecraft Earch sangat jelas tetapi pembangunnya iaitu Mojang; membawakan apa yang ada dalam Pokemon Go dan Ingress untuk pergi lebih jauh. Minecraft Earth adalah lebih daripada itu. Ia mengambil kelebihan dan kekuatan daripada dunia Minecraft dan menjadikannya sesuatu yang unik dan istimewa.
Permainan game ini terbahagi kepada 3 pengalaman yang berbeza. Dalam “overworld” yang di jayakan oleh Open Street Maps, ia berfungsi sama seperti overworld dalam Pokemon Go dimana anda akan melihat blok yang boleh di tap dan ianya akan ditambahkan ke dalam inventori. Satu tap pantas akan memungut blok ini tetapi sekiranya anda mahukan blok yang lebih rare seperti diamond, anda perlu ke adventure yang terdapat dalam map.
Adventure pula adalah sebuah dunia seperti Minecraft yang dijanakan di atas dunia sebernar menggunakan teknologi ARCore daripada Android dan ARKit daripada iOS. Pengalaman AR ini menggunakan peraturan yang sama dalam Minecraft; berdasarkan versi Bedrock game ini. Anda boleh melombong lantai untuk mendapatkan diamond, iron dan bahan lain yang biasa didapati bawah tanah. Persekitaran anda boleh digunakan untuk mendapatkan tanah, cobblestone dan menggunakan Open Maps, anda boleh memancing di sungai dan tasik daripada dunia sebenar menggunakan AR. Anda juga boleh membela mob, membina Redstone. Dipendekkan cerita anda boleh buat apa sahaja yang boleh dilakukan dalam Minecraft.

“Build Plates” dan ekonomi Block
Tahap rarity blok-blok memainkan peranan penting dalam Minecraft Earth, sama seperti survival mode dalam versi biasa Minecraft. Sama seperti dalam Minecraft, anda boleh menggunakan bahan yang dilombong untuk membina dan iainya dipanggil “build plates” dalam Minecraft Earth. Ianya adalah ruang membina peribadi anda yang anda boleh gunakan untuk membuat binaan anda.
Binaan anda boleh dikecilkan hingga ianya muat di atas meja ataupun dibesarkan kepada skala dunia sebenar. Anda juga boleh menjemput rakan-rakan dari serata dunia untuk melawat binaan anda mahupun bekerja bersama anda untuk membinanya. Didalam Build Plate, anda boleh bertukar barangan.
Ini adalah satu kelebihan game ini berbanding Pokemon Go dan game yang sewaktu dengannya. Anda tidak perlu sentiasa berjalan untuk memainkan Minecraft Earth, tetapi pemain akan diberkan ganjaran yang banyak sekiranya berbuat demikian.
Dalam mode Adventure yang anda mainkan sambil berjalan, bakal memberikan anda blok yang lebih rare dan berbagai crafting material lain; disamping menawarkan berbagai binatang daripada dunia Minecraft. Binatang ini boleh dikumpul dan dipertontonkan di Build Plates.

Melindungi Kanak-Kanak, Sistem Dagangan dan Fungsi Cross-Play
Minecraft Earth boleh dimainkan secara percuma di Android dan iOS dan walaupun Microsoft belum bersedia untuk berbincang perincian sistem dagangan game ini, penerbit eksekutifnya Jesse Merriam mengatakan fokus mereka ketika ini adalah gameplay dengan pada masa yang sama akan berpandukan semangat asal Minecraft. Dia mengatakan tidak akan ada loot box, pay to win.
Pada perbincangan kandungan janaan pemain dan keselamatan kanak-kanak daripada mereka yang cuba ekploitasi permainan berdasarkan lokasi game ini, Mirian berkata Microsoft mengambil berat tentang ini dan ianya adalah sebahagian daripada proses pembangunan game ini. Game ini akan didatangkan bersama Xbox Live API yang memiliki ciri perlindungan yang kuat untuk melindungi kanak-kanak dariapada elemen yang tidak dikehendaki. Anak-anak boleh dilindungi dengan menggunakan akaun Xbox Live child.
Pemain kanak-kanak dan ciptaan mereka tidak akan muncul di world map dan akan memerlukan kebenaran spesifik untuk menggunakan ciri-ciri sosial game ini. Pasukan moderation Microsoft yang terlatih juga akan sentiasa bertugas untuk mengambil tindakan kepada kandungan tidak sesuai atau kandungan yang dilaporkan.
Skins daripada versi Bedrock game ini boleh dibawa ke Minecraft Earth tetapi lebih daripada itu belum lagi dirancang buat masa ini. Tetapi jangan harpkan Minecraft Earth ke platform Windows kerana ianya menggunakan teknologi AR Apple dan Google untuk dijalankan.

Kejayaan Microsoft?
Pokemon Go boleh dijadikan penanda aras untuk melihat potensi Minecraft Earth. Secara sendirinya, Minecraft telah dibuktikan sangat popular dan berjaya; kini masih lagi berkembang. Minecraft Earth berpotensi mencekup segmen pemain mudah alih, dengan format AR yang sangat intuitif bakal memperkenalkannya kepada lebih ramai pemain baru yang mungkin memikirnya Minecraft versi asal menyusahkan.
Minecraft Earth akan tiba ke closed beta ke beberapa bandar di Amerika Syarikat musim panas ini sebelum ianya terbit ke seluruh dunia. Setakat ini, tidak ada lagi sebarang jangka masa yang membolehkan kita bersedia untuk menjangkakan ketibaan game ini, tetapi nampak gaya seperti kita tidak perlu menunggu lama.
Sumber: windowscentral

Jangan lupa untuk ikuti kami di TikTok!
  @gamersantaimy
Tags: MicrosoftMinecraftminecraft earthmojang


Sticker FINAL FANTASY VII REMAKE dah ada kat LINE Jepun lah!

Dilancarkan 10 April 2020 yang lalu, kehangatan FINAL FANTASY VII REMAKE masih belum reda! Dengan review kami telah kongsikan, serta tips permainan dan hardcore mode, pulak dengan figura pratagonis dibuka untuk pre-order, kali ini aplikasi LINE untuk Jepun pula mengeluarkan sticker FFVII Remake!

Final Fantasy VII Remake adalah sebuahRPG aksi yang dikembangkan dan diterbitkan oleh Square Enix. Permainan ini adalah pembuatan semula dari permainan PlayStation 1997 Final Fantasy VII. Square Enix mengembangkan pembuatan semula sebagai siri multi-part, dengan entri pertama dikeluarkan untuk PlayStation 4 pada 10 April 2020 dengan eksklusif berjangka selama satu tahun.
Pemain mengawal Cloud Strife dan kumpulan eko-pengganas yang dikenali sebagai AVALANCHE menentang Shinra Electric Power Company, syarikat besar yang berkuasa, dari menggunakan inti kehidupan planet ini sebagai sumber tenaga. Permainan menggabungkan tindakan masa nyata dengan elemen strategik dan permainan peranan.

Sambung semula dengan sticker ini. Dengan Aerith dan Tifa yang comel, pula Cloud yang tampan, memang peminat FFVII Remake akan memuat turun sticker ini lah! Lebih menarik sticker ini didatangkan dengan voiceover juga! Wahhh! Semuanya dari scene yang famous dalam permainan!
Tapi malangnya sticker ini hanya boleh dimuat turun untuk aplikasi LINE di Jepun. Masih belum keluar secara rasmi di gobal. Terdapat 24 sticker secara keseluruhan boleh didapati bersama dialog dalam permainan yang dibawa dari scene-scene menarik. Watak-watak sticker semuanya menarik juga!

Yang lebih menarik perhatian adalah terdapat sticker “Reno” yang dimainkan oleh Keiji Fujiwara. itu yang terbaik. Harganya ialah 250 yen. Jadi geng yang ada kat Jepun pakai aplikasi LINE tu dah boleh beli dan muat turun okay!
Sumber: funglr
Jangan lupa untuk ikuti kami di TikTok!
  @gamersantaimy
Tags: final fantasy vii remakeFINAL FANTASY VII REMAKE LINE STICKERLineSticker


miHoYo & myBurgerLab akan membetulkan isu penjualan “merchandise” HOYO FEST yang tidak adil!

Jika anda tidak tahu, penerbit hiburan interaktif global, miHoYo telah mengunumkan bahawa HOYO FEST akan hadir ke Malaysia bermula November ini yang merupakan acara tahunan di mana para pemain boleh melawat kafe bertema game kegemaran mereka oleh miHoYo. Bersama kafe tersebut, beberapa barangan atau “merch” eksklusif akan dijual. Malangnya berikutan aduan oleh komuniti, myBurgerLab (tuan rumah acara Malaysia) kini sedang berbincang dengan miHoyo untuk membetulkan isu penjualan “merchandise” HOYO FEST yang tidak adil.

Untuk makluman anda semua, HOYO FEST cafe akan dibuka di myBurgerLab, MYTOWN SHOPPING CENTRE, Kuala Lumpur. Setiap minggu tema kafe akan berubah mengikut giliran seperti berikut:

Honkai Impact 3rd: 5 November – 16 NovemberTears of Themis: 19 November – 30 NovemberGenshin Impact: 3 Disember – 14 Disember
Isu sebenar berlaku apabila myBurgerLab memuat naik posting tentang merchandise yang dijual semasa sesi kafe Honkai Impact. Menurut sumber, setiap merchandise adalah berbeza dan terpaksa dijual pada hari berasingan mengikut permintaan miHoYo. Masalahnya adalah untuk membuat tempahan di kafe itu sangat susah dan terhad, yang bermakna ia hampir mustahil untuk kita tempah pada hari yang diingini.
Untuk memudahkan korang semua faham: saya teringin patung ” Seele Vollerei Anniversary Ball Ver. – 1/8 Scaled Figure” yang hanya tersedia pada 5 Nov, tetapi hanya dapat membuat tempahan pada 6 Nov. Itu bermakna saya langsung tidak ada peluang untuk dapatkan patung tersebut. Tarikh tidak menjadi masalah. Isu sebenar ialah tempahan sudah penuh pada hari tersebut!
Anda boleh lihat senarai penuh merchandise Honkai Impact di sini menurut gambar oleh seorang pengguna:

Berikutan pengumuman tersebut dan selepas berpuluh-puluh aduan dari peminat tegar, myBurgerLab terpaksa buang posting itu dan berbincang semula dengan miHoYo untuk membetulkan isu penjualan “merchandise” HOYO FEST yang dianggap tidak adil. Solusi tidak diberi buat masa ini, tetapi harapkan jawapan mungkin dalam hari ini atau esok.

Jika ada yang ingin pergi, semua kafe kolaborasi akan menyediakan set makanan khas bersama tema Honkai Impact 3, Tears of Themis dan Genshin Impact secara bergilir dan bersertakan ruang foto bertema. Anda dapat menikmati pelbagai makanan lazat, sambil menikmati suasana dunia game untuk sementara waktu. Pilihan untuk makan di tempat atau bawa pulang juga akan tersedia sepanjang acara berlangsung. Dengan membeli set makanan khas atau membuat sebarang pembelian di kafe, anda akan mendapat pelbagai jenis hadiah!
Untuk maklumat lanjut tentang acara, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: HOYO FESTMalaysiamiHoYomyBurgerLab


Permainan Percuma PlayStation Plus untuk Julai 2019 Diumumkan!

Seperti biasa, PlayStation Asia membentangkan permainan percuma untuk dimuat turun pengguna PlayStation Plus untuk tiap-tiap bulan. Baru sahaja diumumkan PlayStation Asia bagi permainan percuma untuk bulan Julai ini! Yang menariknya, permainan percuma bulan ini adalah PES 2019. Apa lagi? Siap sedia untuk muat turun la nanti okay!

Jadi inilah dua permainan yang boleh dimuatturun secara percuma bulan depan;

PRO Evolution Soccer 2019

Jadi seperti yang diberitahu di atas tadi, PES 2019 atau PRO Evolution Soccer 2019 boleh dimuat turun secara percuma bermula 3 Julai sehingga 6 Ogos 2019. PES 2019 adalah permainan video simulasi bola sepak yang dibangunkan oleh PES Productions dan diterbitkan oleh Konami untuk Microsoft Windows, PlayStation 4, dan Xbox One. Permainan ini adalah siri ke-18 dalam PES yang dikeluarkan pada 28 Ogos 2018.

Ciri-ciri Baru:
• LIGA AUTENTIK – Tambahan besar bagi liga berlesen
• MOMEN MAGIK – Individu pemain telah dibawa ke peringkat seterusnya dengan 11 ciri kemahiran baru. Skor matlamat hebat dengan gerak & animasi menembak yang lebih baik, dan lihat stamina mempunyai kesan dengan Keletihan yang Ketara
• MYCLUB BARU – Setiap elemen telah dibuat semula, dari bagaimana anda menandatangani pemain, ke versi pemain khas yang dikeluarkan sepanjang tahun
• PERMAINAN YANG REALISTIK – Pengalaman realisme foto dengan aliran animasi yang menakjubkan, menyokong 4K HDR
• MUSIM ML SEBENAR – Kehidupan pengalaman sebagai pengurus sebenar dengan 3 perubahan ketara: pra-musim ICC, sistem pemindahan mendalam dan lesen liga baru
Aegis Defenders

Permainan kedua yang boleh didapati secara percuma bermula 3 Julai sehingga 6 Ogos 2019 adalah permainan 2D yang comel dinamakan Aegis Defenders. Menjelajah, membina, dan mempertahankan dalam strategi unik Action-Platformer dan Tower Defence ini.
Pemain bermain sebagai pasukan Ruinhunters mencari satu perkara yang dapat menyelamatkan kampung mereka – senjata legendaris yang dikenali sebagai Aegis.

Jadi, itu je list untuk free game dari PlayStation Plus untuk bulan Julai yang akan datang ni, kepada korang yang belum subscribe PlayStation plus tu, subscribe lah, rugi weh kalau korang tak subscribe, dapat game free tiap-tiap bulan siapa nak bagi kan?
Jangan lupa untuk ikuti kami di TikTok!
  @gamersantaimy
Tags: Aegis DefendersFree Game PS+ Julai 2019pes 2019PlayStation AsiaPlayStation plusps


Spyro Remaster Membenarkan Pemain Untuk Memilih Soundtrack

Nostalgia merupakan satu tarikan yang kuat untuk game-game lama melakukan comeback, sebagai contoh, Spyro. Bagi mereka yang bermain dari zaman PlayStation 1 lagi, memang akan terkenang masa bermain game Spyro ni dulu-dulu. Dalam Spyro Reignited Trilogy, dimana mempunyai 3 remake dalam 1 game, mengembalikan mereka yang membuat lagu Spyro dulu tu. Ini merupakan aspek utama, bagi mereka peminat Spyro yang akan menarik mereka untuk membeli dan bermain game Spyro Reignited Trilogy ni.

Pemain boleh menukar lagu di dalam Options di antara yang remaster ataupun versi original untuk mengembalikan nostalgia semasa bermain Sypro masa kecik-kecik dulu. Kalau rasa bosan, korang boleh tukar dan dengar lagu remaster yang fresh. Ada juga lagu intro yang baru bernama “Tiger Train”, boleh tahan best jugak lagu dia.

Fuh, aku memang tunggu game ni. Teringat beb zaman kecik-kecik dulu duk layan game ni sampai pagi buta. Menanduk sana sini, bakar pokok bunga. Tapi, sumpah, memang best. Sebelum tu, meh layan lagu dia yang dulu.

Jangan lupa untuk ikuti kami di TikTok!
  @gamersantaimy
Tags: NostalgiaPlayStation 4Spyro


Ulasan Valthirian Arc: Hero School Story – Bina sekolah HERO anda sendiri!

Pernah terfikir tak nak jadi pengetua kat akademi yang penuh dengan hero dan menggembara bersama mereka untuk membunuh raksasa? Kini, peluang telah hadir untuk anda merealisasikan dunia fantasi ini. Berlangsung dalam dunia yang dipenuhi dengan raksasa dan sihir, anda adalah pengetua baru Valthirian Academy.

Tugas anda adalah untuk mendidik hero-hero muda dan mengubah mereka menjadi tokoh yang mampu selamatkan dunia, serta membantu kerajaan pada masa yang sama. Di sini ada lima kerajaan berbeza, yang berharap untuk mengambil takhta bagi menggantikan raja yang baru saja meninggal dunia. Ini bermakna anda harus memilih misi dengan berhati-hati dan cuba memastikan agar semua orang gembira pada setiap masa. Bagi pendapat saya, ini merupakan tugas yang paling sukar saya hadapi. Sudah tentu, anda boleh memilih pihak yang anda fikir berhak untuk menjadi raja seterusnya dan membentuk masa depan negara.

Semasa meneroka sekolah, misi sampingan juga akan muncul dan melibatkan senario pendek serta dua cara untuk mengatasinya. Misi-misi ini biasanya melibatkan perkara-perkara seperti dompet yang hilang atau pelajar yang hadir lambat ke kelas. Jika anda memilih cara yang lebih baik, anda akan menerima EXP yang lebih tinggi dan ganjaran-ganjaran lain.

Game ini sendiri dibahagikan kepada dua gaya permainan yang berbeza. Yang pertama ialah pengurusan akademi itu sendiri. Di sini anda mempunyai pandangan “birds-eye view” kepada segala urusan yang berlaku ketika anda menguruskan hal ehwal akademi. Matlamat anda adalah untuk membina reputasi bagi menarik lebih ramai pelajar dan membuka akses kepada infrastruktur yang lebih baik. Anda mempunyai senarai tugas yang panjang untuk selesai, dan banyak lagi akan dibuka selepas misi utama berakhir.
Pada masa yang sama, anda harus membina bangunan baru– semuanya dengan bonus berbeza dan boleh membuka jalan cerita baru untuk pelajar. Anda juga boleh menguruskan pelajar di sini. Pilih kemahiran mereka apabila level mereka meningkat, berikan peralatan baru, menaikkan tahap kelas mereka, dan pastikan mereka lulus. Pengijazahan bermakna pelajar tersebut tidak boleh lagi digunakan oleh anda, tetapi acara ini menghadiahkan ganjaran duit yang tinggi dan reputasi yang bagus apabila diadakan.
Aspek pembangunan infrastruktur sebenarnya amat mudah. Anda tidak mempunyai pilihan yang rumit apabila membina sesuatu, dan hanya perlu memilih tanah yang kosong bergantung pada bangunan yang ingin dibina. Isu terbesar adalah ketidakupayaan untuk melangkau masa; Sekiranya anda menghantar sebuah parti untuk membuat misi, mereka akan pergi untuk tempoh masa yang agak lama. Game ini akan jadi amat membosankan jika anda hanya menunggu parti untuk pulang, jadi pastikan anda mempunyai lebih dari empat pelajar ketika itu kerana anda boleh menggunakan baki pelajar untuk melakukan aktiviti lain bagi mempercepatkan masa.
Bahagian kedua game ini akan dihabiskan di penjara bawah tanah. Matlamat anda di sini terdiri daripada mengutip duit syiling emas, memburu jenis raksasa tertentu, atau mencari harta karun. Setiap misi bermakna anda harus meneroka melalui barisan raksasa yang semakin kuat dan akhirnya mencari jalan keluar. Pertempuran di dalam game ini sangat mudah dan hanya memerlukan anda menekan satu butang berulang kali, sambil mencampurkan sedikit sihir. Kebanyakan perkara rumit akan datang apabila anda mengubah suai parti. Pada saat itu, anda akan pening kepala fikir tentang senjata apa yang hendak digunakan dan komposisi pasukan yang bagus untuk dibawa bersama dengan anda.
Valtherian Arc adalah game menyeronokkan yang memerlukan sedikit lagi usaha untuk benar-benar tarik minat pemain. Antara bahagian yang saya paling suka adalah apabila kelas hero dan kemahiran baru dibuka kerana ciri ini menawarkan perubahan yang menyegarkan dalam sistem pertempurannya. Walaupun terdapat beberapa ciri-ciri dan mekanik permainan yang boleh bikin “stress“, Valtherian Arc masih boleh menjadi permainan yang seronok untuk ramai pemain.
Jom tonton gameplay kami di bawah:

Jangan lupa untuk ikuti kami di TikTok!
  @gamersantaimy
The Review

                    Valthirian Arc: Hero School Story

6
Score

Valtherian Arc adalah game menyeronokkan yang memerlukan sedikit lagi usaha untuk benar-benar tarik minat pemain.

Review Breakdown

Walaupun terdapat beberapa ciri-ciri dan mekanik permainan yang boleh bikin "stress", Valtherian Arc masih boleh menjadi permainan yang seronok untuk ramai pemain.
0

Tags: nintendo switchPCPS4reviewsteamulasanValthirian Arc: Hero School Story


One Piece: Asal usul Shanks & kuasa sebenar *SPOILER*

Sejak permulaan siri manga dan anime One Piece, Shanks merupakan individu yang sangat misteri kepada peminat. Walaupun mempunyai sikap yang ceria, dia dihormati di seluruh dunia, dan tiada siapa termasuk Marine yang boleh mencabar kedudukannya sebagai Yonko. Memandangkan Filem One Piece Red sedang ditayangkan di Jepun, sesiapa yang hadir akan menerima booklet istimewa bertajuk “Volume 4 Billion”, yang mengandungi banyak maklumat tentang Shanks termasuk asal usul nya.

Menurut maklumat dalam One Piece Volume 4 Billion, Shanks ditemui semasa dia berusia 1 tahun oleh Gol D. Rogers dan orang kanannya, Rayleigh dan rupanya, dia ditemui dalam peti harta karun yang dicuri oleh Rogers semasa Insiden God Valley. Menurut beberapa peminat yang sudah menonton, filem juga mengesahkan bahawa Shanks ialah keturunan Celestial Dragons atau World Nobles.

#ONEPIECECONFIRMED: Shanks is called as " THE KILLER OF COLOR OF OBSERVATION HAKI"》He can control one's own breath and not allowing (the other party) to predict the future.Source: ONE PIECE VOLUME "4 BILLION". It means it is officially Canon!— 𝑶𝑵𝑬 𝑷𝑰𝑬𝑪𝑬 𝑺𝑷𝑶𝑰𝑳𝑬𝑹 (@OP_NEWS2022) August 6, 2022

Bagi sesiapa yang tidak tahu, Celestial Dragons adalah keturunan bangsawan daripada 19/20 keluarga diraja yang menubuhkan World Government. Menurut tukang spoiler terkenal Sandman_AP, Gorousei (Five Elders) kata bahawa Shanks tergolong dalam “Fearland Family”.

🔔Red Spoiler: According to Gorousei (Five Elders), Shanks belongs to "Fearland Family". Maybe it means Shanks was a member of the Celestial Dragons..?😍— sandman (@sandman_AP) August 6, 2022

Selain itu, bounty Shanks pada permulaan siri ini ialah 1.004 bilion beri. Nilai ini adalah semasa Luffy masih kecil dan Shanks kehilangan lengannya untuk menyelamatkan Luffy daripada raksasa laut.
Shanks dikenali sebagai “Observation Haki Slayer” kerana dia boleh membunuh lawannya sebelum mereka dapat menggunakan visi masa hadapan daripada Observation Haki dan menggunakan pedang berapinya untuk melawan musuh.

Filem anime One Piece: Red akan ditayangkan di pawagam Malaysia tidak lama lagi pada 22 September jadi nda tidak perlu tunggu lama lagi untuk tahu kebenaran asal usul Shanks. Berikut adalah sinopsis tentang One Piece Red:
“Uta —adalah penyanyi yang paling disayangi di dunia. Terkenal kerana menyembunyikan identitinya ketika membuat persembahan, suaranya telah digambarkan sebagai “dalam dunia lain.” Kini, buat pertama kalinya, Uta akan mendedahkan dirinya kepada dunia melalui satu siaran langsung.Memandangkan tempat itu dipenuhi dengan semua jenis peminat Uta—lanun-lanun yang teruja, Navy yang memerhati dengan teliti, dan Straw Hat yang diketuai oleh Luffy—suara yang ditunggu-tunggu oleh seluruh dunia akan bergema. Kisah bermula dengan fakta yang mengejutkan bahawa dia adalah anak perempuan Shanks.”
Sumber – Twitter
Jangan lupa untuk ikuti kami di TikTok!
  @gamersantaimy
Tags: animeone pieceShanks


GAMERA: Rebirth Akan Tayang di Netflix, Bakal Hadir Dengan 6 Episod!

Gamera: Rebirth, siri anime terbaru daripada Netflix akan hadir ke platform tersebut nanti di seluruh dunia. Kalau anda ingin tahu, siri ini telah pun diumumkan pada November yang lalu. Akhirnya, teaser pertama serta visual anime didedahkan pada hari ini. Anda boleh tonton teaser tersebut di bawah.

Bersama-sama pelepasan teaser tersebut, siri anime Gamera itu akan mempunyai 6 episod kesemuanya. Ia akan memaparkan kaiju bernama “Gamera” yang akan berlawan dengan lima kaiju ikonik lain. Buat sementara ini, hanya Gyaos yang dapat kita lihat daripada poster rasmi.

Sumber: Netflix Anime Twitter
Kepada anda yang tidak mengenali Gamera, ia merupakan seekor raksasa fiksyen yang dihasilkan oleh Daiei. Kelihatan seperti kura-kura, kaiju itu telah membuat penampilan pertama pada 1965 dalam filem Gamera. Kali terakhir Gamera muncul dalam filem ialah pada 2006 dengan tayangan filem Gamera the Brave.
Maklumat lanjut mengenai siri anime terbaru ini akan didedahkan pada malam ini. Mungkin kita akan mendapat tarikh tayangan serta barisan pelakon suara di sebalik siri tersebut.

Banyak juga projek Netflix dengan Kaiju serta siri tokusatsu lain. Sementara tunggu Gamera: Rebirth ini ditayangkan, bolehlah anda menonton siri anime kaiju lain seperti Godzilla Singular Point, Godzilla: Planet of the Monsters, Godzilla: City on the Edge of Battle dan Godzilla: The Planet Eater di Netflix.
Untuk mendapatkan liputan menarik mengenai siri Netflix daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: GameraGamera -Rebirth-Gamera: Rebirthnetflix


Ulasan Hari Ketiga HCT World Championship 2019!

Nampaknya harini HCT World Championship telah berakhir dengan jayanya dan telah mendapat pemenang yang turut akan layakkan diri ke pusingan suku akhir untuk hari esok! Selain itu, pusingan kalah mati turut diadakan dan beberapa pemain yang telah tersingkir di bahagian kurungan bawah.

SNJing (Kumpulan A), Languagehacker (Kumpulan B), Hunterace (Kumpulan C) dan Viper (Kumpulan D) adalah mereka yang berjaya untuk ke peringkat suku akhir di kurungan bawah. Manakala keputusan tidak berpihak pada TGXiaoT dan BloodTrail (Group A), killinallday dan muzzy (Group B), A83650 dan Ike (Group C) serta Roger dan Tyler kerana tidak berjaya meneruskan permainan apabila kalah di pusingan kalah mati harini.

Jom lihat keputusan semasa harini!

Kumpulan A

Kumpulan B

Kumpulan C

Kumpulan D

Keputusan Menyeluruh Kesemua Kumpulan

Jadual Hari Esok:

Jadi tahniah dan moga berjaya kepada kesemua pemain yang layakkan diri untuk ke pusingan Suku Akhir, Separuh Akhir dan Akhir yang akan diadakan esok. Jangan ketinggalan untuk ulasan hari terakhir esok ya!
Jangan lupa untuk ikuti kami di TikTok!
  @gamersantaimy
Tags: Digital collectible card gameHCT World Championship 2019Heartstone Championship Tour


HOYO FEST akan datang ke MALAYSIA dengan kafe bertemakan Genshin, Honkai dan Tears of Themis!

Pembangun dan penerbit hiburan interaktif global, miHoYo hari ini telah mengunumkan bahawa HOYO FEST akan hadir ke Malaysia bermula November ini! Ia diadakan sebagai acara tahunan bagi para pemain untuk menyambut dan mengingati saat-saat mengembirakan semasa bermain dan juga berjumpa dengan watak kegemaran di dunia sebenar!

Sebelum pembukaan rasmi HOYO FEST, pemain dapat melihat preview acara menarik yang akan datang. Acara ini akan diadakan pada 5 November sehingga 14 Disember yang menampilkan kafe kolaborasi bertemakan permainan seperti Honkai Impact 3, Genshin Impact dan Tears of Themis. Terdapat juga kedai pop-up yang akan menjual merchandise eksklusif di kafe yang ditentukan.

Semua kafe kolaborasi akan menyediakan set makanan khas dam memiliki dekorasi dengan tema Honkai Impact 3, Tears of Themis dan Genshin Impact secara bergilir dan bersertakan ruang foto bertema. Anda dapat menikmati pelbagai makanan yang lazat, sambil menikmati susana dunia game untuk sementara waktu. Pilihan untuk makan di tempat atau bawa pulang juga akan tersedia sepanjang acara berlangsung. Dengan membeli set makanan khas atau membuat sebarang pembelian di kafe, anda akan mendapat hadiah!
Dengan mempertimbangkan keadaan semasa dan kesihatan semua pengunjung, anda semua digalakkan untuk membawa pulang makanan. Anda akan mendapat tote bag dan sarung cawan untuk pembelian bawa pulang. Semua hadiah dan merchandise akan diedarkan dari staf kafe yang terlibat.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Untuk makluman anda semua, HOYO FEST cafe akan dibuka di MYTOWN SHOPPING CENTRE, Kuala Lumpur. Anda boleh pergi ke sana dengan menggunakan MRT di stesen Cochrane. Setiap minggu tema kafe akan berubah mengikut giliran seperti berikut:
Honkai Impact 3rd: 5 November – 16 NovemberTears of Themis: 19 November – 30 NovemberGenshin Impact: 3 Disember – 14 Disember
Untuk sementara waktu ini, hanya menu untuk Honkai Impact 3rd telah didedahkan bersama harga untuk setiap menu. Boleh tahan juga dia punya menu dan harga. Anda juga boleh mendapatkan poskad acara, coaster dan juga stiker jika anda menyimpan RM 35 ke atas dari pembelian menu di situ.

Mereka juga mendedahkan barisan merchandise HOYO FEST. Bukan setakat itu sahaja, figura juga tersedia di kafe tersebut. Untuk Tears of Themis, anda boleh dapatkan figura chibi dan plushie kecil yang memaparkan jejaka-jejaka tampan dalam permainan itu. Selain itu, anda juga boleh mendapatkan item lain seperti coaster, standee, butang badge dan banyak lagi untuk setiap permainan. Dengan pembelian RM 100 dan ke atas, anda akan mendapat chibi badge mengikut tema permainan berserta beg kertas HOYO FEST. Jadi anda semua yang berminat untuk membeli barangan ekslusif ini, boleh lah sediakan dompet korang!

Siapa tidak sabar untuk berjumpa kawan dan menikmati makanan lazat di kafe ini? Apa lagi, buatlah pelan dengan kawan-kawan korang ya~  Untuk info lebih lanjut, anda boleh lawati laman web rasmi HOYO FEST.
Jangan lupa untuk ikuti kami di TikTok!
  @gamersantaimy
Tags: Genshin ImpactHonkai Impact 3rdHOYO FESTmiHoYoTears of Themis


[Gamescom ONL] Gameplay rasmi Little Nightmares 2! Akan keluar Februari 2021!

Mula-mula diumumkan di Gamescom tahun lepas, Little Nightmares 2 kini mempunyai tarikh pelancaran rasmi pada 11 Februari 2021, dan trailer gameplay baru yang pasti akan membuat anda terjaga sehingga pagi.

Sekuel kepada game platformer indie terkenal pada 2017, Little Nightmares 2 sekali lagi mengikuti kisah Six, yang akan dikawal AI, dan watak baru bernama Mono yang memakai beg kertas. Trailer baru di atas menunjukkan pelbagai raksasa dan teka-teki baru yang mengerikan untuk pemain atasi, termasuk raksasa bermain piano yang menakutkan. Kedua-dua watak tersebut akan meneroka lokasi bernama “Signal Tower“. Lebih banyak gameplay akan didedahkan esok, jadi saya mohon semua bersabar lagi.

Little Nightmares 2 akan dilancarkan pada 11 Februari 2021 untuk PS4, Xbox One, Nintendo Switch, dan PC. Tarikh pelepasan untuk konsol next gen akan diumumkan pada masa yang akan datang. Untuk segala maklumat kami tentang Gamescom 2020, sila klik di sini.
Jangan lupa untuk ikuti kami di TikTok!
  @gamersantaimy
Tags: GameplayGamescom 2020Little Nightmares 2


Preview The Sims 4 Growing Together DLC: Lebih Fokus Kepada Hubungan Keluarga! Kini Boleh Jaga Bayi!

Hari ini, Electronic Arts telah mendedahkan info lanjut tentang update akan datang yang merangkumi peringkat kehidupan yang sama sekali baru, termasuk pek expansion baharu yang turut mengiringi update itu. The Sims 4 Growing Together menjanjikan gameplay berorientasikan keluarga dan sambungan sosial serta mekanik interactivity yang diperluaskan.

Expansion pack ke-13 untuk The Sims 4, Growing Together datang bersama tumpuan kepada aktiviti keluarga, zaman kanak-kanak dan hubungan antara ibu anak. Ia akan dikeluarkan pada 16 Mac 2023 di PS5, PS4, Xbox Series X|S, Xbox One, PC melalui EA dan Steam, dan Mac melalui Origin.

Jadi apa yang expansion update ini tawarkan? Jom lihat!
Peta baharu

San Sequoia adalah lokasi di hadapan teluk yang mempunyai 3 kawasan kejiranan:
Anchorpoint WharfGilbert GardensHopewell Hills
Dunia ini mempunyai lebih banyak tarikan luar, iaitu gabungan gaya hidup tradisional dan bandar. Terdapat sebanyak 12 lot di San Sequoia yang anda boleh nikmati.

Sims pasti akan mempunyai pengalaman di taman bandar, di mana mereka boleh berjalan-jalan bersama-sama, belajar menunggang basikal, berjoging, dan juga mendaki di sepanjang laluan natural di tepi Gilbert Garden Lake. Sims boleh menikmati pemandangan yang indah, bermain di taman permainan, memancing ikan secara santai bersama datuk dan nenek mereka, menonton filem di teater dan menjamu selera di tepi jeti, melawat perpustakaan yang penuh dengan buku kanak-kanak, dan juga berseronok di Public Fountain Pad.
Boleh cipta Sim semuda bayi

Ini sim termuda dalam sejarah game Sim!
Anda boleh mencipta dan mengubah suai bayi. Jika dibandingkan dengan versi sebelum, kini anda boleh mengubah suai bayi dengan lebih banyak warna kulit (sebelum ini hanya ada 3 warna kulit). Ini bermakna anda boleh mengubah suai bayi itu supaya kelihatan seperti bayi anda sendiri! (Menggunakan warna kulit yang sama seperti sim dewasa) Berikut adalah info baharu mengenai update ciri kulit:

Anda boleh menambahkan tanda lahir pada Sims, yang akan beransur-ansur pudar mengikut usia seperti dunia sebenar.Watak wanita malah boleh menambah ‘stretch mark’, untuk menjadikan keseluruhan cerita lebih realistik.Malah anda boleh menetapkan sama ada sims wanita boleh memberikan susu ibu melalui setting.
Membesarkan bayi anda

Sebelum update, bayi yang baru lahir terus membesar sehingga kanak-kanak. Dengan update terbaru ini, bayi baru lahir membesar sehingga sekitar 2 bulan, kemudian kita boleh membesarkannya sehingga 12 bulan, lalu bayi itu bertukar kepada kanak-kanak kecil.
Seperti bayi di dunia sebenar, bayi memerlukan sim dewasa untuk menjaga keperluannya. Interaksi dengan bayi pula menunjukkan reaksi baru contohnya apabila tukar lampin, sims akan rasa jijik dan sebagainya. Antara keperluan asas yang perlu diberi kepada bayi ialah:
Memberi makan kepada bayiMandiMenukar lampinMenidurkan bayi

Bayi perlu duduk di kerusi tinggi semasa makan, dan ada resipi baru yang sims boleh hasilkan khas untuk bayi. Apabila sims menjaga bayi, ia juga akan memberi kesan kepada hubungan dan dinamik keluarga antara sim bayi dan sim dewasa.
Milestone/pencapaian baharu

Apabila membesarkan sim baharu, milestone/pencapaian baharu bagi bayi juga akan dicapai, lantas menyerlahkan pertumbuhan sim dan menyediakan panduan untuk pemain dalam pengalaman gameplay zaman kanak-kanak serba baharu. Setiap pencapaian yang dicapai akan menjadi pengalaman baharu yang menarik untuk pemain. Sebagai contoh:
Hilang gigi pertamaBelajar bawa basikalAcara sosial baharuBaby ShowerSlumber Party

Baru untuk bayi/kanak-kanak

Untuk kanak-kanak, EA menambah 18 sifat kanak-kanak baharu yang boleh mengubah tingkah laku mereka. Ciri-ciri ini secara beransur-ansur akan diperoleh dari semasa ke semasa, menjadikan setiap kanak-kanak unik dan lebih berketerampilan berbanding ciri asas mereka! Beberapa contoh termasuk menjadi aktif, memilih makan, suka bangun awal, penyanyi , mempunyai selera makan yang hebat, suka minum air, tidak suka tidur awal, suka berpelukan, dan lain-lain.
Aspirasi baru untuk Kanak-kanak
Slumber Party AnimalMind and BodyPlaytime CaptainCreative Genius
Sebagai tambahan:
Kanak-kanak akan bertukar-tukar gelang persahabatan dengan rakan-rakanKanak-kanak boleh membina rumah pokok  dengan ahli keluarga yang lain.
Dinamik Keluarga

Hubungan antara dua ahli keluarga boleh ditentukan oleh dinamik keluarga di mana ia boleh dikategorikan kepada jenis seperti ‘Close’, ‘Distant’, ‘Difficult’, and ‘Jokesters’.
Dinamik keluarga merujuk kepada keseluruhan suasana emosi dan interaksi dalam sesebuah keluarga dan secara tidak langsung, ia boleh mempengaruhi hubungan antara ahli keluarga dengan sangat ketara. Jadi, anda perlu berhati-hati kerana ia juga boleh menjejaskan watak anak-anak di rumah.

Pelbagai dinamik keluarga membawa kepada cara yang berbeza di mana ahli keluarga berinteraksi antara satu sama lain dan berpotensi untuk menghasilkan hubungan keluarga yang lebih kompleks.
Feature baru ini mampu meningkatkan realisme gameplay terutama sekali berkaitan dengan proses pembesaran bayi dan kanak-kanaka. Dengan membawa perkara ini masuk ke dalam game, ia sudah pasti menjadikan pengalaman bermain menjadi lebih semula jadi dan terasa seperti di dunia sebenar.
Keserasian Sosial

Hubungan semula jadi di antara kedua-dua watak The Sims ditentukan dengan keserasian sosial mereka di mana ia mempengaruhi interaksi mereka antara satu sama lain.
Watak yang mempunyai keserasian sosial yang baik akan dapat bergaul bersama watak lain dengan sangat mudah. Manakala watak yang tidak mempunyai keserasian yang rendah, mereka mungkin akan mempunyai lebih banyak konflik.
Keserasian ini dipengaruhi oleh sifat suka dan tidak suka oleh setiap watak. Besar kemungkinan watak yang mempunyai minat yang sama akan lebih serasi dan bergaul bersama.
Kemaskini Objek baru
Terdapat beberapa objek baharu yang diperkenalkan untuk pemain cuba. Antaranya ialah:
Boardgame dan Teka-TekiMenukar LampinBasikal bersaiz kanak-kanakTikar bermain untuk bayiKerusi MalasBeg TidurRumah PokokPiano
Berikut pula objek yang boleh didapatkan jika anda pre-order DLC baharu:
Infant CarrierToddler SliderBuaian
Jika anda ingin mendapatkan info lanjut mengenai DLC The Sims 4 Growing Together, boleh lawati laman web rasmi game. Untuk mendapatkan liputan lain mengenai The Sims daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Growing Togetherthe simsthe sims 4THE SIMS 4 GROWING TOGETHER


Switch Dapat Controller NES~TAPI…

Nintendo dah kasitau yang Switch bakal dapat controller aka Joy-Con baru dalam bentuk controller NES, depa kasitau masa event September Direct.

Kalau nak beli, korang kena online subscriber. Joy-Con baru ni guna bluetooth gak, sama macam Joy-Con sedia ada. Jadi dengan itu, korang boleh la main game secara wireless. Nak charge pun sama, lekat je balik kat Switch sambil masuk dock.
Haa, ni nak habaq mai, Joy-Con NES ni takleh pakai masa dia tengah parking kat Switch korang. So tak leh la main masa handheld mode.
Harga? USD$60 serba satu. Dia tak jual sekali sepasang eh. Korang tunggu pertengahan bulan 12 kalau nak sebat.
Juga semasa Direct, Nintendo umumkan Isabella dari Animal Crossing akan sertai Villager dalam Super Smash Bros. Ultimate. Juga diberitahu yang game baru Animal Crossing sedang dalam pembikinan untuk keluaran tahun 2019.
Korang leh tengok Nintendo Direct punya recorded broadcast kat bawah. NES Joy-Con ada kat 16:27

Jangan lupa untuk ikuti kami di TikTok!
  @gamersantaimy
Tags: joy-connesnintendoNintendo directswitch


PRAGMATA Ditunda Lagi, Trailer Gameplay Pertama Didedahkan!

Semasa livestream Capcom Showcase, kita sekali lagi bertemu dengan game PRAGMATA. Kami pasti ramai yang inginkan kemas kini lanjut mengenai game tersebut. Malang sekali game PRAGMATA sekali lagi ditunda dan kini tiada tarikh rasmi pelancaran yang dijadualkan.

Walaupun begitu, Capcom telah melepaskan trailer baharu yang menunjukkan gameplay pertama game. Anda boleh tonton video trailer tersebut di bawah.

Diumumkan pada 2020, PRAGMATA merupakan sebuah game yang berlatarkan masa depan distopia di Bulan. Ia akan membawa pemain ke sebuah pengembaraan yang sukar untuk dilupakan melalui konsol terbaru. Game tersebut sepatutnya dilancarkan pada 2022 telah ditunda ke 2023. Dengan pengumuman baharu ini, mungkin lama lagi untuk kita lihat lebih dalam untuk game itu.

Sumber: Capcom
Capcom turut memberikan mesej maaf berikutan penundaan game. Berikut adalah mesej yang disampaikan:
“Untuk semua peminat kami,Berat hati untuk kami menunda pelepasan untuk PRAGMATA.Pasukan kami sedang bekerja keras untuk menghasilkan game terbaik yang kami boleh, tetapi kami memerlukan masa.Terima kasih atas sokongan anda”

Sumber: Capcom
PRAGMATA akan dilancarkan pada PS5, Xbox Series X dan PC melalui Steam. Harap-harap kita dapat melihat kemas kini lanjut mengenai game ini pada masa akan datang. Lihat daripada trailer pendek itu sahaja sudah mampu menarik perhatian pemain.
Untuk mendapatkan liputan lain mengenai game daripada kami, boleh klik di sini.
Jangan lupa untuk ikuti kami di TikTok!
  @gamersantaimy
Tags: PRAGMATA


Battle Royale Bertemakan Viking, Valhall Ke Closed Alpha

Satu hari, satu battle royale. Perkataan “battle royale” pun telah menjadi sebati dengan lidah gamers. Masukkan elemen Viking ke dalamnya dan anda akan dapat Valhall; sebuah game battle royale yang dibangunkan oleh studio bebas Blackrose Arts.

Valhall bukan sekadar game battle royale, ia memiliki satu mode yang dinamakan “siege mode” yang akan memberikan pengenalan game tersebut kepada pemain; dan kesemua acara di dalam game ini mengambil tempat di 9 alam seperti yang terdapat dalam mitos tamadun Norse.

Setakat yang dapat dilihat, sistem pertempurannya kelihatan sangat lancar dimana gamer boleh mengubah view daripada 1st person ke 3rd person; dengan sistem serangan yang dinamik dipadankan dengan sistem dodge yang mengadaptasi berdasarkan senjata yang sedang anda gunakan.
Pembangunnya mengatakan mereka menggunakan maklum balas daripada pengguna awal, disamping mengambil contoh daripada game battle royale secara amnya untuk menjadikan panduan dalam proses pembangunan mereka; sambil mereka menuju ke peringkat beta tidak lama lagi. Antara keputusan penting yang telah dibuat oleh mereka adalah untuk menghindari 3rd person peeking dan telah memberi komitmen agar game ini bebas daripada elemen bayar-untuk-menang dan loot box.

Buat masa ini pengguna awal diberi peluang untuk mencuba alpha build game ini. Pihak Blackrose Arts mengakui yang game dalam tahap alpha sememangnya belum bersedia sepenuhnya; dan pengguna awal yang mengambil bahagian dalam alpha test ini diperlukan untuk mempersetujui perjanjian non-disclosure.
Ini adalah trailer awal daripada versi beta yang sedang dalam pembangunan. Kelihatan seperti berbaloi untuk kita menjadi salah satu pengguna awal.

Untuk maklumat lanjut, anda boleh ke laman rasmi Valhall ataupun mendapatkan kemas kini terbaru menerusi laman Indiegogo mereka.
Sumber: PCGamesN
Jangan lupa untuk ikuti kami di TikTok!
  @gamersantaimy
Tags: battle royaleblackrose artsnorse mythologyvalhall


PAX EAST 2019 – Gearbox Software telah mengumumkan Borderlands 3!

Setelah bertahun penantian dan tunggu punya tunggu, akhirnya Gearbox Software telah mengumumkan secara rasminya Borderlands 3 di PAX East 2019, yang ramai kata event itu kelam kabut tetapi gembira kerana akhirnya Borderlands 3 telah diumumkan.

Peminat di serluruh dunia pastinya gembira dengan kehadiran game Borderlands 3 itu yang menjadi senjata yang sangat banyak sehinggakan ada “Billion” senjata yang dibuat oleh mereka. Dalam Borderlands 3 ini pemain akan mendapat karekter baru untuk dimain dan ada karekter lama yang pemain kenal seperti Tiny Tina, claptrap dan banyak lagi, tetapi Randy Pitchfork iaitu CEO kepada Gearbox Software telah berkata yang Handsome Jack sudah mati dan tidak akan muncul dalam Borderlands 3. Kemudiannya Gearbox Software juga mengeluarkan permainan ala-ala jutaria tetapi yang di nama permainan itu adalah “Tiny Tina Robot Tea Party”.

Juga peminat dapat edisi remastered 4K untuk Borderlands 1, Borderlands 2 dan Borderlands edisi Handsome Jack yang pemain boleh dapatkan sekarang di Steam. Tetapi maklumat lebih lanjut untuk Borderlands 3 seperti bila dikeluarkan dan adakah akan keluar di steam ataupun epic games store, ianya adalah masih satu misteri lagi dan kita tunggu maklumat lebih lanjut tentang Borderlands 3 pada 3 April ini!
Jangan lupa untuk ikuti kami di TikTok!
  @gamersantaimy
Tags: BorderlandsBorderlands 3claptrapGearbox


Riot dituduh memplagiat penampilan Seraphine League of Legends daripada seorang blogger!

Blogger Stephanie menulis sebuah posting panjang di laman webnya, yang memberitahu persamaan antara dia dan watak terbaru League of Legends, Seraphine. Menurut posting itu, dia percaya bahawa watak itu diilhamkan oleh dirinya sendiri selepas menjalin hubungan pendek bersama salah satu pekerja Riot Games. Riot segera menolak tuduhan itu, tetapi kemiripan mereka memang sukar untuk disangkal.

Di blognya, Stephanie menjelaskan secara terperinci keadaan. Pada awal tahun 2019, dia menjalin hubungan dengan pekerja Riot yang dinamakan sebagai “John” (untuk menjaga privasi) di mana mereka hanya bertemu dua kali dan kebanyakkannya berinteraksi dalam talian melalui mesej atau bermain League of Legends.

1 of  3

-
+

John memutuskan hubungan dengannya selepas tiga bulan, dan selepas setahun, Seraphine pun muncul. Persamaan mereka amat jelas dengan kemiripan nama, rupa, penampilan, dan juga kucing. Menurut Stephanie, John banyak kali memberitahu bahawa dia ingin memasukkan Stephanie ke dalam permainan sebagai pelakon suara untuk projek rahsia akan datang, dan juga mengakui dia mempunyai pengaruh ke atas K/DA, yang baru saja mengambil Seraphine sebagai anggota terbaru.

Riot menafikan persamaan antara mereka, dengan menyatakan “Seraphine secara bebas dibuat oleh Riot Games dan tidak berdasarkan pada mana-mana individu”. Selain itu, bekas pekerja [John] telah meninggalkan Riot lebih dari setahun yang lalu dan tiada kaitan dalam jabatan proses reka bentuk kreatif. Ramai yang terangkan juga bahawa Riot Whiskeys, isteri kepada Jeevan Sidhu (salah satu pereka Seraphine) adalah inspirasi untuk Seraphine.
Stephanie telah mengalami banyak kritikan kerana isu ini, lalu membalas:

Whew, hi. I'm still at work but taking a second to add: first, thanks for the kind words. Even (most) people who don't 100% believe my post have been pretty kind, and I appreciate. Thank you also to the kind people who have diagnosed me with mental illnesses I didn't know I had.
— step (@step_nie) November 12, 2020

Walaupun persamaan mereka terlalu banyak, tanpa bukti, ia agak mustahil untuk saya kata sama ada Seraphine diilhamkan oleh Stephanie. Kebetulan atau tidak, saya hanya mampu kata bahawa Stephanie dipengaruhi secara negatif oleh keseluruhan isu.
Sumber – Medium

Jangan lupa untuk ikuti kami di TikTok!
  @gamersantaimy
Tags: K/DALeague of legendsRiot GamesSeraphine


20 Games termasuk PUBG, Fortnite, Overwatch dan Warcraft kena BANNED di China?

So, kita semua tahu yang PUBG, Fortnite dan pelbagai lagi game yang amat famous di China dan dunia. Bercakap dengan China, yang sekarang ini ada satu code iaitu “Online Ethics Review Committee” telah membuat tindakan pelbagai game yang buat penilaian game semula untuk apa game yang boleh dan tak boleh. Berikut adalah Game yang kena banned, di ubah semula dalam penilaian dari China.

Game
Cause
Recommended Action

Arena of Valor (Tencent)
Overly revealing female characters, rewards given based on rank, distorted concepts of history and culture.
Corrective action

League of Legends (Riot)
Overly revealing female characters, rewards given based on rank, inharmonious chatroom.
Corrective action

Blade & Soul (NCSOFT)
Overly revealing female characters, inharmonious chatroom.
Corrective action

Chu Liu Xiang (NetEase)
Overly revealing female characters, inharmonious chatroom, game missions include fraud.
Corrective action

Overwatch (Blizzard)
Game visuals promote incorrect values, inharmonious chatroom.
Corrective action

Diablo (Blizzard)
Inharmonious chat, game missions include fraud.
Corrective action

World of Warcraft (Blizzard)
Overly revealing female characters, inharmonious chatroom.
Corrective action

Westward Journey (NetEase)
Overly revealing female characters, inharmonious chatroom, distorted concepts of history and culture.
Corrective action

Code: Eva (Tencent)
Rewards given based on rank, distorted concepts of history and culture.
Corrective action

The Legent of Mir 3 (WeMade)
Inharmonious chatroom.
Corrective action

Swords of Legends Online (Aurogon)
Inharmonious chatroom.
Corrective action

PlayerUnknown’s Battleground (Bluehole)
Blood and gore.
Prohibited/Withdraw

Fortnite (Epic)
Blood and gore, vulgar content.
Prohibited/Withdraw

H1Z1 (Daybreak)
Blood and gore, vulgar content.
Prohibited/Withdraw

Alliance of Valiant Arms (Red Duck)
Blood and gore, vulgar content.
Prohibited/Withdraw

Ring of Elysium (Tencent)
Blood and gore, vulgar content.
Prohibited/Withdraw

Paladins (Hi-Rez)
Overly revealing female characters, blood and gore, vulgar content.
Prohibited/Withdraw

Free Fire Battlegrounds (Garena)
Overly revealing female characters, blood and gore, vulgar content.
Prohibited/Withdraw

Knives Out (NetEase)
Overly revealing female characters, blood and gore, vulgar content.
Prohibited/Withdraw

Quantum Matrix (NetEase)
Blood and gore, vulgar content, inharmonious chat
Prohibited/Withdraw

Yang di bold itu adalah yang tak boleh dimain dalam negara China. Jadi, apa yang reaksi orang di negara China? Well, Ramai yang sangat marah sebab imagine eh, dah power main dan jadi player untuk negara tetapi kena Banned.

Jadi, apa yang berlaku lepas ni? Well, maybe akan ada follow up pasal kes ini yang sememangnya akan buat orang gembira dalam Online dan menangis sebab kena banned.
Jangan lupa untuk ikuti kami di TikTok!
  @gamersantaimy
Tags: bannedchinaFortnite : Battle RoyaleOverwatchPCpubg


Penyunting One Piece tertangkap melayari laman web hentai di siaran langsung!

Nampaknya salah satu penyunting One Piece berada dalam masalah yang besar. Bagi mereka yang tidak tahu, sekumpulan penyunting akan membantu mengawasi siri One Piece yang ditulis oleh Eiichiro Oda, dan mereka sering berkumpul untuk beberapa acara siaran langsung. Dalam siaran langsung baru, peminat dapat melihat tatakerja seorang penyunting, tetapi video ini telah dibuang setelah peminat tanpa sengaja melihat “sejenis laman web” tertentu dalam “browsing history-nya”.

Peristiwa ini berlaku ketika penyunting tersebut mengadakan siaran langsung pada 8 Januari di Jepun, di mana dia bercakap dengan peminat tentang bab manga yang ke-1000. Pada satu waktu, siaran langsung ini secara tidak sengaja memfokuskan pada sejarah Internet-nya, dan peminat terkejut melihat laman Ero Cool di dalam senarai. Ero Cool adalah laman web hentai (lucah) di Jepun, dan ia pun bukan laman web yang sah. Laman web ini terkenal dengan mencuri manga yang dicetak secara sah dan dikongsikan semula secara dalam talian. Sangat ironik kerana Shueisha kini lebih berwaspada pada topik hak cipta. Peristiwa ini sudah tentu tidak diterima dengan baik oleh penonton, lalu video itu dibuang dengan cepat.

生配信ありがとうございました！アーカイブ処理に少し時間かかっているのでYouTubeへのアップ、少々お待ちくださいませ…！💦#ONEPIECE #ONEPIECE1000LOGS
— ONE PIECEスタッフ【公式】 (@Eiichiro_Staff) January 8, 2021

Di Twitter, sebuah posting dimuat naik setelah video ini dibuang. Shueisha mendakwa bahawa video tersebut tidak tersedia kerana kesalahan teknikal oleh Youtube. Namun, peminat One Piece dapat mengambil tangkapan gambar daripada siaran langsung, dan berita ini dikongsi ke seluruh dunia.

漫画ワンピース、1000話到達を記念して公式スタッフが記念企画の解説を配信↓配信内にスマホ画面を取り込んだところ、エロ漫画を割った形跡が映り込む↓配信録画が非公開に↓ワンピ公式「アーカイブ処理に少し時間かかってるので動画はちょっと待って」↓ワンピ、文字通り海賊漫画の覇権を握る pic.twitter.com/G4Vpe1Cyfr
— 滝沢ガレソ (@takigare3) January 8, 2021

Shueisha kini lebih awas tentang peredaran manga yang tidak sah, dan mula mengetatkan peraturan ke atas hak cipta mereka sejak kebelakangan ini. Pada masa yang sama, imej dan reputasi penyunting ini pun tidak akan elok semula selepas semua warga internet tahu “tabiat” sebenarnya. Saya tidak tahu apa yang jadi kepada penyunting itu selepas kejadian tetapi selepas ini, dia mungkin akan sentiasa ingat untuk membersihkan sejarah browser sebelum melakukan apa-apa siaran langsung.
Untuk segala liputan kami tentang One Piece, sila lawat pautan ini.
Sumber – takigare3
Jangan lupa untuk ikuti kami di TikTok!
  @gamersantaimy
Tags: hentaimangaone piece


Walaupun menerima ancaman maut, sebuah studio indie enggan menapis permainannya yang dianggap terlalu “eksplisit”!

Sejak mengumumkan pelancaran Sense – A Cyberpunk Ghost Story di Nintendo Switch, penerbit Top Hat Studios telah menerima banyak mesej yang menuntut studio untuk menapis kandungan dalam permainan terbaru mereka. Apakah jawapan Top Hat Studios kepada mesej-mesej ini?

“Permainan ini tidak akan ditapis. Kami menolak secara tegas.”

Sense – A Cyberpunk Ghost Story adalah permainan “side-scrolling” seram yang dilancarkan di Steam pada 25 Ogos 2020 kepada banyak ulasan positif. Namun, setelah mengumumkan rancangan mereka untuk mengadaptasikan permainan ke Nintendo Switch, studio ini diminta oleh netizen yang marah untuk menapis kandungan permainan.

Walaupun ada beberapa permainan Jepun seperti Final Fantasy 8 Remaster yang sering menghadapi isu penapisan sebelum pelancaran global, Top Hat Studios berdiri teguh dengan keputusan mereka dalam sebuah pernyataan rasmi di Twitter.

OFFICIAL STATEMENT REGARDING CALLS DEMANDING CENSORSHIP OF SENSE – 不祥的预感: A CYBERPUNK GHOST STORY
Our commitment to our audience and to developers is we will never infringe on creative freedom or expression. pic.twitter.com/VV5IcGbJ7P
— Top Hat Studios, Inc (@TopHatStudiosEN) January 1, 2021

We originally did not want to make this post, as to not accidentally incite a search for these posters and cause further fights. However, as there are now industry-adjacent people slandering/gaslighting us as liars, we've compiled a sampling from twitter, FB, and email.  (1/5) pic.twitter.com/TJlNS4tWTd
— Top Hat Studios, Inc (@TopHatStudiosEN) January 2, 2021

Pelbagai ancaman seperti “review-bombing” dan isu pengedaran diajukan, tetapi Top Hat Studios bertindak balas dengan mempertahankan kebebasan kreatif para pemajunya untuk melindungi integritasi permainan. Antara tuntutan tentang Sense – A Cyberpunk Ghost Story termasuk permainan yang mengandungi “pornografi eksplisit,” “mendorong keganasan,” dan “melanggar undang-undang.”
Penapisan telah menjadi topik yang hangat di kalangan peminat dan pemaju sejak beberapa tahun ini. Ada pihak yang melihat penapisan sebagai sesuatu yang membahayakan kreativiti para pemaju, manakala ada seperti Junzo Hosoi (Atelier Ryza 2: Lost Legends and the Secret Fairy) yang melihatnya sebagai alat berguna untuk sebuah permainan memasuki mana-mana pasaran. Sebelum mendapat reaksi negatif ini, Top Hat Studios meraih sokongan yang tinggi untuk permainan sejak kempen Kickstarter mereka yang berjaya pada tahun 2018.

Bagi mereka yang tidak tahu, Sense – A Cyberpunk Ghost Story mengisahkan Mei Lin Mak ketika dia berusaha menyelesaikan sebuah misteri rahsia berusia satu abad dalam runtuhan Chong Sing Apartmesensent. Pemain ditugaskan untuk mengusir hantu, dan bukannya melawan mereka, dalam usaha untuk menolong hantu-hantu tersebut bersemadi dengan aman.
Sense – A Cyberpunk Ghost Story kini tersedia di Steam dan akan dilancarkan untuk Nintendo Switch pada 7 Januari.
 Muat turun di sini

Sense - A Cyberpunk Ghost StoryPublisher: Top Hat StudiosDeveloper: Top Hat StudiosRelease Date: 2020-08-25Microsoft Windows, Nintendo Switch, PlayStation 4, Steam, Xbox One
Sense - A Cyberpunk Ghost Story mengisahkan Mei Lin Mak ketika dia berusaha menyelesaikan sebuah misteri rahsia berusia satu abad dalam runtuhan Chong Sing Apartment. Pemain ditugaskan untuk mengusir hantu, dan bukannya melawan mereka, dalam usaha untuk menolong hantu-hantu tersebut bersemadi dengan aman.

Jangan lupa untuk ikuti kami di TikTok!
  @gamersantaimy
Tags: censorednintendo switchSense - A Cyberpunk Ghost StoryTop Hat Studios


Fortnite Mobile Meraih Keuntungan 1 juta Dalam Masa 3 Hari

Minggu lepas, Epic Games melancarkan Invite event untuk Fortnite Mobile di iOS dan kesemua pemain dah beli kosmetic, In app purchase sampai 1 juta dalam masa 27 jam. Fuhh, gila betul diaorang ni. Mengikut data dari Sensor Tower, Fornite Mobile berjaya mengaut sampai 1.5 juta keuntungan dari pemain membeli barang kosmetik seluruh dunia.

Sensor tower cakap yang In-App purchase untuk Fortnite Mobile je da cecah sepertiga dari Pokemon GO yang meraih 4.9 juta dalam masa 4 Hari. Jadi, igure Fortnite Mobile takdelah goyah sangat. Fortnite Mobile jugak mengungguli carta iOS dalam 47 Negara dalam masa 24 jam je. Fortnite akan berada di Android tidak lama lagi.

Lagi satu, aku dengar yang Epic Games nak buang ‘ Friendly Fire ‘ dalam game ni. Katanya dah banyak sangat rungutan pemain-pemain yang cakap diaorang dibunuh oleh kawan sendiri atas dasar nak rembat barang diaorang atau sekadar nak trolling. Jadi, Epic Games cakap yang dengan membuang ciri ‘ Friendly Fire ‘ ni, mungkin dapat mengurangkan ‘ Toxicity ‘  dalam game.
Wah, best jugak Fortnite kalau diaorang nak buang ‘ Friendly Fire ‘ ni. Tapi, yang pasal Fortnite Mobile, korang boleh baca entri aku yang lepas.

Jangan lupa untuk ikuti kami di TikTok!
  @gamersantaimy
Tags: AndroidEpic GamesFornite MobileiOS